title: Giant (yhtye)

text: Yhtyeen toinen studioalbumi "Time to Burn" julkaisiin vuonna 1992, tällä kertaa Epic Records kautta. Albumi oli menestys, ja varsinkin single "Chained" sai paljon radiosoittoa ja kipusi Billboardin Mainstream Rock Tracks-listan sijalle 16. Albumin julkaisun jälkeen yhtye hajosi.


title: Giant (yhtye)

text:
Giant palasi vuonna 2000 tekemään kolmannen studioalbumin, joka kantaa nimeä "III". Yhtye teki levytyssopimuksen Frontiers Recordsin kanssa ja "III" julkaistiin vuonna 2001. Pasqua ei osallistunut albumin tekoon. Yhtye teki neljännen studioalbuminsa laulaja Terry Brockin (Strangeways) ja kitaristi John Rothin (Winger) kanssa. Dann Huff ei kiireiltään voinut osallistua albumin tekoon täysipäiväisesti, mutta soitti ja kirjoitti albumille muutamia kappaleita. "Promise Land" julkaistiin vuonna 2010. Yhtye on nyttemmin elänyt hiljaiseloa.
I'm A Believer (1989)


title: Viking Lobbas

text: Viking Arnold Lobbas (s. 18. huhtikuuta 1929 Pernaja) on suomalainen ruotsin kielellä kirjoittava runoilija.


title: Ella Ojala

text: Ella Ojala (s. 27. huhtikuuta 1929 Lempaala, Inkeri) on suomalainen kirjailija.


title: Ella Ojala

text: Lempaalan Kieron kylässä Inkerissä syntynyt Ojala jäi Suomeen jatkosodan päätyttyä. Hän opiskeli aikuiskasvatusta ja slaavilaista filologiaa Tampereen yliopistossa ja työskenteli opettajana, tulkkina ja Tampereen kaupungin matkailuoppaana.


title: Ella Ojala

text: Ojalan pääteoksenaan pitämä romaani "Pitkä kotimatka" kertoi Lempaalan inkeriläisten pakkosiirrosta 1930-luvulla Sisä-Venäjälle. Romaanin jatko-osa "Suomi näkyy" kertoi karkotuksesta salaa Etelä-Inkeriin palanneiden päähenkilöiden siirtymisestä Suomeen jatkosodan aikana ja siitä kuinka he jäivät sodan jälkeen Suomeen vaikka heidän olisi rauhanehtojen pitänyt palata Neuvostoliittoon. Romaani "Ensimmäinen kevät" käsitteli taas edellisten kirjojen päähenkilön Elisan aikuistumista sodanjälkeisessä Suomessa. Neljännen Ojalan romaanin "Pelastunut albumi" aiheena olivat vanhan valokuva-albumin neljänkymmenen valokuvan takana olleiden henkilöiden tarinat.


title: Valkoinen (koiraväri)

text: Valkoinen koiravärinä viittaa kokovalkoiseen tai miltei täysin valkoiseen koiraan. Valkoinen väritys voi koirilla johtua useammasta eri geenitekijästä, ja niiden fenotyypeissä eli havaittavissa ilmiasuissa on eroavaisuuksia. Kokovalkoinen ei ole koirilla aivan yleisimpiä, mutta sitä esiintyy lukuisissa roduissa yhtenä hyväksytyistä ja joissakin roduissa ainoana hyväksyttynä värityksenä. Muissa roduissa sitä esiintyy myös ei-toivottuna tai virheelliseksi katsottuna värityksenä.


title: Valkoinen (koiraväri)

text: Termiä valkoinen käytetään myös kuviollisen koiran pigmentittömiin valkoisiin alueisiin erotuksena pigmentöityneistä eli värillisistä alueista.


title: Valkoinen (koiraväri)

text: Valkoisen värityksen tiedetään periytyvän resessiivisesti esimerkiksi saksanpaimenkoiralla ja villakoiralla. Värityksen geneettisen mekaniikan on epäilty johtuvan siitä, että koira on geneettisesti sekä kokomusta (kykenemätön tuottamaan punaruskeaa pigmenttiä) että resessiivinen keltainen (kykenemätön tuottamaan mustaa pigmenttiä). Vaihtoehtoinen selitys esimerkiksi kääpiösnautserille on resessiivinen keltaisuus, jossa rodun muiden väritysten tapaan jokin toistaiseksi tuntematon geenitekijä haalistaa feomelaniinin valkoiseksi.


title: Valkoinen (koiraväri)

text: Kirjavuustyyppinen valkoinen väritys johtuu epätäydellisesti dominoivan "S"-kirjavuusgeenin vaikutuksesta. Tällainen yksilö on kirjava, jonka valkoinen kuvio kattaa koko eläimen. Eläimessä voi olla pieniä värillisiä läikkiä. Tällaista valkoisuutta esiintyy esimerkiksi bokserilla, jonka yhteydessä ”valkoisiksi” kutsutaan yleensä kaikkia yksilöitä, joilla on runsaasti toivottua enemmän valkoista.


title: Valkoinen (koiraväri)

text: Merletekijä voi homotsygoottina aiheuttaa varsin erilaisia kuvioita. Jotkin yksilöt ovat lähes kokonaan valkoisia vain pienin pigmenttijäämin.


title: Valkoinen (koiraväri)

text: Tanskandoggilla esiintyvä harlekiinitekijä voi yhdessä homotsygootin merletekijän kanssa tuottaa vieläkin säännöllisemmin liki valkoisen fenotyypin, josta harlekiinitekijän vaikutuksesta puuttuvat homotsygooteillakin merleillä yleensä näkyvät harmaat laikut.


title: Sakari Salovuori

text: Seppo Sakari Salovuori (10. huhtikuuta 1929 Lahti – 1. tammikuuta 1998 Helsinki) oli suomalainen nuorisonohjaaja ja nuortenkirjailija.


title: Marius Van Andringa

text: Marius Van Andringa (s. 20. maaliskuuta 1994 Helsinki) on suomalais-ranskalainen koripalloilija, pelipaikaltaan heittävä takamies. Van Andringa voitti Joensuun Katajassa Suomen mestaruuden vuonna 2015, ja hänet valittiin samalla kaudella Korisliigan vuoden tulokkaaksi.


title: Marius Van Andringa

text: Malmin Super-Koriksen kasvatti Van Andringa debytoi miesten valtakunnallisissa sarjoissa kaudella 2012−2013 divisioonajoukkue Torpan Poikien joukkueessa. Seuraavalla kaudella hän kuului Korisliigajoukkue Helsinki Seagullsin miehistöön ja pelasi myös seitsemän ottelun verran divisioonajoukkue Pussihukissa. Kesäkuussa 2014 Van Andringa siirtyi yhden kauden mittaisella sopimuksella Korisliigassa pelanneeseen Joensuun Katajaan. Maaliskuussa 2015 Van Andringa ja Kataja tekivät 1+1-vuotisen jatkosopimuksen. Kataja eteni keväällä 2015 loppuotteluihin ja voitti seurahistoriansa ensimmäisen miesten Suomen mestaruuden. Kauden päätteeksi Van Andringa valittiin Korisliigan vuoden tulokkaaksi.


title: Marius Van Andringa

text: Heinäkuussa 2016 Van Andringa siirtyi Kobriin.


title: Marius Van Andringa

text: Lokakuussa 2017 Van Andringa siirtyi Korihaihin.


title: Marius Van Andringa

text: Elokuussa 2018 Van Andringa teki vuoden mittaisen jatkosopimuksen Korihaiden kanssa.


title: Marius Van Andringa

text: Van Andringan isä on ranskalainen ja äiti suomalainen. Hänellä on kummankin maan kansalaisuus, ja hän on pelannut lapsena myös ranskalaisessa seurajoukkueessa.


title: Last of the Runaways

text: Last of the Runaways on yhdysvaltalaisen hard rock -yhtye Giantin debyyttialbumi vuodelta 1989.


title: Johan Ferner

text: Johan Martin Ferner (22. heinäkuuta 1927 – 24. tammikuuta 2015 Oslo) oli norjalainen kilpapurjehtija ja olympiamitalisti.


title: Johan Ferner

text: Ferner kuului Norjan olympiahopeaa 6mR-luokassa saavuttaneeseen joukkueeseen Helsingissä 1952. Fernerin Finn-veli oli myös mukana olympiahopeavenekunnassa.


title: Johan Ferner

text: Ferner avioitui vuonna 1961 Norjan kuninkaan sisaren, prinsessa Astridin, kanssa. Ferner kuoli oslolaisessa sairaalassa 87-vuotiaana 24. tammikuuta 2015.


title: Round Table

text: Round Table eli RT on nuorten miesten kansainvälinen järjestö. Järjestö perustettiin Norwichissa vuonna 1927. Suomessa se toimii nimellä Round Table Suomi Finland eli lyhyemmin RTSF. Järjestön kotisivut löytyvät osoitteesta www.rtsf.fi.


title: Round Table

text: Round Table on kansainvälinen nuorten miesten järjestö, joka kehittää jäseniään aktiivisiksi, vastuuntuntoisiksi ja palvelualttiiksi kansalaisiksi. Järjestön kansainvälinen motto Adopt – Adapt – Improve on Suomessa hioutunut muotoon Omaksu – Suvaitse – Kehity. Järjestö kokoaa yhteen 18–40-vuotiaita ammattialansa päteviä edustajia oppimaan sekä innostamaan ja haastamaan toisiaan. RT laajentaa jäsentensä näköpiiriä heidän oman alansa ja seurustelupiirinsä ulkopuolelle ja siten saattaa heidät keskinäiseen yhteistyöhön ja ystävyyteen. Asioita jaetaan avoimesti luottamuksella, ja toisia jäseniä autetaan toimimaan positiivisesti kotona, töissä ja yhteiskunnassa.


title: Round Table

text: Suomen toiminta jakaantuu piireihin, joihin kuuluu kyseisen alueen paikalliset klubit. Klubit on numeroitu perustamisajankohtansa perusteella. RT-klubit kokoontuvat paikallisesti ja säännöllisesti. Kokoukset ja tapahtumat keskittyvät henkilökohtaiseen kehittymiseen, hauskanpitoon ja toveruuteen. Yhteisö on erittäin aktiivinen nuorten miesten verkosto. Tällä hetkellä Suomessa on RT-toimintaa yli 80 paikkakunnalla. Klubeissa on yhteensä lähes 1 800 jäsentä eri ammattialoilta.


title: Round Table

text: Pyöreä pöytä symbolisoi samanarvoisuutta ja sen ympärillä jokainen paikka on yhtä arvokas. Jokaisella pöydän ääressä istuvalla on oikeus tuoda vapaasti julki mielipiteensä ja velvollisuus kuunnella toisten mielipiteitä. Pyöreä pöytä esiintyy luonnollisesti Round Table -järjestön ja klubien tunnuksena viireissä, rintamerkeissä ym. Eri maiden RT-järjestöjen merkeissä on tunnukseen yhdistetty usein maan värit, kansallinen tunnus tai kuten Suomessa, lippu.


title: Round Table

text: RTSF kuuluu osaksi Round Table International -organisaatiota eli RTI:tä, jonka kotisivut löytyvät osoitteesta www.rtinternational.org. Suomi kuuluu NEAR-alueeseen, jossa ovat Pohjois-Eurooppa, Amerikka ja Venäjä. Maantieteellisiä alueita on yhteensä viisi. Round Table Internationalin presidentti kaudella 2016–2017 on torniolainen Kaj Kostiander.


title: Round Table

text: Round Table sai alkunsa Englannissa vuonna 1927. Ensimmäisen RT-klubin perustaja oli 28-vuotias Louis Marchesi Norwichista. Nuorena liikemiehenä hän oli todennut, että nuorten oli vaikea saada yhteyttä ikätovereihinsa oman ammattialansa ulkopuolelta.


title: Round Table

text: Marchesi perusti ongelman ratkaistakseen nuorten miesten klubin, Round Tablen. Ensimmäinen klubi perustettiin vuonna 1927 ja Englannin kansallinen RT-järjestö vuonna 1929. Vuonna 1936 perustettiin ensimmäinen klubi Englannin ulkopuolelle Kööpenhaminaan. Kansainvälinen RT-kattojärjestö, Round Table International, toimi aluksi vuosina 1947–1960 ja on toiminut uudelleen vuodesta 1991 lähtien. Suomeen Round Table tuli vuonna 1948.


title: Round Table

text: Suomeen RT-liike tuli vuonna 1948 tanskalaisten avulla Ruotsin kautta. Suomen ensimmäinen RT-klubi perustettiin Helsinkiin. RT-1 Helsinki sai perustamiskirjan 22.4.1948, jota päivää pidetään suomalaisen RT-toiminnan vuosipäivänä. Kattojärjestö Round Table Suomi Finland eli RTSF sai perustamiskirjansa 8.5.1949. Silloin oli Helsingin lisäksi RT-klubit jo myös Turussa ja Tampereella.


title: Round Table

text:
Rauhallisen alun jälkeen Suomen RT-toiminta laajentui kiihtyvällä nopeudella:
Ladies' Circle (LC) on 18-45-vuotiaiden naisten muodostama RT:n sisarjärjestö. Suomessa se toimii nimellä Ladies Circle Suomi Finland eli LCSF. LC-klubin jäseneksi voidaan kutsua 18-45-vuotias RT-jäsenen avo- tai aviopuoliso. Jäseneksi voidaan lisäksi kutsua muita 18-45 -vuotiaita naisia, jotka edustavat sellaista alaa tai harrastuspiiriä, joka ei ennestään ole klubissa edustettuna. LCSF:n kotisivut ovat osoitteessa: http://www.lcsf.fi/.


title: Round Table

text: Old Tablers (OT) on yhdistys, jonne "potkitaan" 40 vuotta täyttänyt henkilö, joka on ollut mukana RT-toiminnassa. Suomessa toimii Old Tablers Suomi Finland eli OTSF. Yhdistykseen kuuluu yli 90 klubia ja niiden kautta jo yli 2000 jäsentä eri puolilla Suomea. OTSF:n kotisivut ovat osoitteessa: http://www.otsf.fi/.


title: Round Table

text: Tangent Club (TC) on naisten Old Tablersia vastaava yhdistys, jonne LC-toiminnassa ollut sisar voi siirtyä 45-vuotisrajan tultua täyteteen. Suomessa se toimii nimellä Tangent Club Suomi Finlandin (TCSF). TCSF:n kotisivut ovat osoitteessa: http://www.tcsf.fi/.


title: Round Table

text: Round Table ja sen sisarjärjestöt Ladies’ Circle, Old Tablers ja Tangent järjestävät vuosittain useita tapahtumia. Tapahtumat ovat useimmiten koko viikonlopun kestäviä tapahtumia, joihin osallistuu kauden aikana kaikista järjestöistä yhteensä noin 3 000 henkilöä. Järjestöt etsivät tapahtumiin yhteistyökumppaneita.


title: Eetu Tuominen

text: Jarmo Jaakko Juhani "Eetu" Tuominen (1954 – 1988) oli suomalainen kitaristi. Hänet muistetaan parhaiten Juice Leskinen & Coitus Int- ja Kontra -yhtyeiden kitaristina.


title: Eetu Tuominen

text: Soitettuaan vuoden Nolo et Rähjä -yhtyeessä hän liittyi Juice Leskisen Coitus Int -yhtyeeseen, jonka mukana teki yhtyeen kaksi levyä. Eetu lauloi Coitus Intin toisen albumin kappaleen "Nuku". Yhtye lopetti vuonna 1975, ja vuonna 1976 Tuominen soitti Moog Konttisen ja Veltto Virtasen Virtanen-yhtyeen viimeisellä singlellä. Tämän jälkeen Tuominen lähti Moog Konttisen seuraavaan yhtyeeseen, Kontraan, jossa soitti kitaraa yhtyeen alusta loppuun asti. Tuominen tuli mukaan Seppo Tammilehdon perustamaan Seppo Tammilehto Good Times Bandiin vuonna 1983 ja teki yhtyeessä pari vuotta etupäässä ravintolakeikkoja Tampereella.


title: Eetu Tuominen

text: Vuonna 1987 Tuominen liittyi Seppo "Säppi" Hakasalon uuteen Säppi-yhtyeeseen. Hän ehti olla mukana yhtyeen ensimmäisellä albumilla, mutta menehtyi Tampereella loppuvuodesta 1988.


title: Hr. Ms. Buyskes (A904)

text: Hr. Ms. Buyskes (runkonumero A904) oli Alankomaiden kuninkaallisen laivaston Buyskes-luokan merentutkimusalus.


title: Hr. Ms. Buyskes (A904)

text: Sen köli laskettiin 31. tammikuuta 1972 ja alus laskettiin vesille vielä samana vuonna 11. heinäkuuta. Alus valmistui 9. maaliskuuta 1973.


title: Hr. Ms. Buyskes (A904)

text: Alus muodosti "Hr. Ms. Tydemanin" ja "Hr. Ms. Blommendalin" kanssa niin sanotun Alankomaiden merentutkimusosaston valkoisen laivaston. Osasto korvattiin 2003 ja 2004 palvelukseen otetuilla "Hr. Ms. Snelliuksella" ja "Hr. Ms. Luymesillä".


title: Hr. Ms. Buyskes (A904)

text: Alus poistettiin palveluksesta 11. joulukuuta 2003 ja se myytiin Latvialle, joka liitti sen laivastoonsa 5. marraskuuta 2004 nimellä "Varonis" (A90).


title: Hr. Ms. Blommendal (A905)

text: Hr. Ms. Blommendal (runkonumero A905) oli Alankomaiden kuninkaallisen laivaston Buyskes-luokan merentutkimusalus.


title: Hr. Ms. Blommendal (A905)

text: Sen köli laskettiin 1. elokuuta 1972 ja alus laskettiin vesille vielä saman vuoden lopulla 21. marraskuuta. Alus valmistui 22. toukokuuta 1973.


title: Hr. Ms. Blommendal (A905)

text: Alus muodosti "Hr. Ms. Tydemanin" ja "Hr. Ms. Buyskesin" kanssa niin sanotun Alankomaiden merentutkimusosaston valkoisen laivaston. Osasto korvattiin 2003 ja 2004 palvelukseen otetuilla "Hr. Ms. Snelliuksella" ja "Hr. Ms. Luymesillä".


title: Hr. Ms. Blommendal (A905)

text: Alus on poistettu palveluksesta.


title: Hr. Ms. Snellius (A802)

text: Hr. Ms. Snellius (runkonumero A802) on Alankomaiden kuninkaallisen laivaston Snellius-luokan merentutkimusalus.


title: Hr. Ms. Snellius (A802)

text: Alus tilattiin Damen Schelden Vlissingenin telakalta. Alus laskettiin vesille 13. syyskuuta 2003 ja se valmistui vielä saman vuoden lopulla 18. joulukuuta.


title: Hr. Ms. Snellius (A802)

text: Alus korvasi sisaraluksensa "Hr. Ms. Luymesin" kanssa "Hr. Ms. Tydemanin", "Hr. Ms. Buyskesin" ja "Hr. Ms. Blommendalin" muodostaen niin sanotun Alankomaiden merentutkimusosaston valkoisen laivaston.


title: Hr. Ms. Luymes (A803)

text: Hr. Ms. Luymes (runkonumero A803) on Alankomaiden kuninkaallisen laivaston Snellius-luokan merentutkimusalus.


title: Hr. Ms. Luymes (A803)

text: Alus tilattiin Damen Schelden Vlissingenin telakalta. Alus laskettiin vesille 17. tammikuuta 2004 ja se valmistui vielä samana vuonna 3. kesäkuuta.


title: Hr. Ms. Luymes (A803)

text: Alus korvasi sisaraluksensa "Hr. Ms. Snelliuksen" kanssa "Hr. Ms. Tydemanin", "Hr. Ms. Buyskesin" ja "Hr. Ms. Blommendalin" muodostaen niin sanotun Alankomaiden merentutkimusosaston valkoisen laivaston.


title: Skrunda-luokka

text: Skrunda-luokka on Latvian laivaston viiden aluksen muodostama vartiolaivaluokka. Niiden tehtävinä on kalastuksenvalvonta, etsintä- ja pelastuspalvelu, ympäristönsuojelu, merialueen valvonta sekä osallistuminen Naton ja EU:n operaatioihin.


title: Skrunda-luokka

text: Alusluokka tilattiin 2008 ja ne on valmistettu 2009-2013 yhteistyössä saksalaisen Abeking & Rasmussenin telakan ja Riian telakan kanssa. Suunnittelu pohjautui Abeking & Rasmussenin 25m SWATH luotsiveneeseen, joka on hyvin merikelpoinen. Alusten voimanlähteenä on kaksi MAN D 2842 -dieselmoottoria, jotka on sijoitettu alas torpedorunkoon. Moottorit pyörittävät Servogearin säätölapapotkureita Servogearin vaihteiston välityksellä.


title: Skrunda-luokka

text: Aluksille voidaan asentaa maksimissaan kuuden tonnin 20 jalan ISO -moduli, mikä mahdollistaa erilaisten asejärjestelmien, tutkimuslaitteistojen ja sukeltajien välineistön asentamisen alukselle. Lisäksi konttiin voidaan asentaa miinanraivauskalustoa. Alusten kiinteänä aseistuksena on kaksi 12,7 millimetrin konekivääriä.


title: Verner Laaksonen

text: Johan "Juho" Verner Laaksonen (7. marraskuuta 1895 Orimattila – 10. marraskuuta 1985 Helsinki) oli suomalainen kestävyysjuoksija. Hän edusti Suomea maratonilla Amsterdamin olympialaisissa vuonna 1928 ja oli matkan lopputuloksissa sijalla 12. Hänen seuranaan oli koko hänen uransa ajan Helsingin Jyry.


title: Rock on rajaton riemu

text: Rock on rajaton riemu on Love Recordsin julkaisema kokoelmalevy vuodelta 1970. Levyllä esiintyy: Rauli Badding Somerjoki, Tylympi Kohtalo, M.A. Numminen, Magyar ja Kari Laine Blues Band.


title: Arja Uusitalo

text: Arja Uusitalo (s. 10. heinäkuuta 1951 Helsinki) on ruotsinsuomalainen runoilija ja toimittaja. Hän syntyi ja asui lapsuutensa ja nuoruutensa Suomessa, mutta on asunut aikuisikänsä Tukholmassa. Uusitalo on ollut ruotsinsuomalaisen "Liekki"-lehden päätoimittaja.


title: Danger Danger

text: Danger Danger on yhdysvaltalainen hard rock -yhtye, joka nautti menestystä Yhdysvalloissa 1980-luvun lopulla. Debyyttialbumi "Danger Danger" lasketaan melodisen rockin klassikkoteoksiin. Yhtye tunnetaan energisistä lavaesiintymisistään.


title: Danger Danger

text: Danger Danger perustettiin vuonna 1987 Queensin kaupunginosassa, New Yorkissa. Yhtyeen perustajajäseniä olivat laulaja Mike Pont, basisti Bruno Ravel ja rumpali Steve West. Kitaristi Al Pitrelli ja kosketinsoittaja Kasey Smith täydensivät kokoonpanon. Danger Danger näki alkuvuosinaan paljon jäsenmuutoksia. Alkuperäinen laulaja Pont lähti yhtyeestä ja hänet korvasi Ted Poley. Danger Danger sai levytyssopimuksen Epic Recordsilta. Vuonna 1988 Pitrelli lähti yhtyeestä. Debyyttialbumin nauhoituksissa käytettiin kahta kitaristia, Tony Reyta ja Andy Timmonsia, joista Timmons jäi vakituiseksi jäseneksi. Yhtyeen debyyttialbumi "Danger Danger" julkaistiin vuonna 1989 ja se oli menestys, varsinkin Yhdysvalloissa. Albumilta nousi kaksi hittiä "Naughty Naughty" ja "Bang Bang", jotka saivat paljon soittoa MTV-kanavalla. Danger Danger avasi kiertueellaan mm. KISSille ja Alice Cooperille.


title: Danger Danger

text: Yhtye lähti Floridaan työstämään seuraavaa studioalbumiaan, joka julkaistiin vuonna 1991 nimellä "Screw It". Albumin tyyli oli samanlaista melodista rockia, mitä yhtye oli esitellyt jo debyyttialbumillaan. "Screw It" oli lupaava albumi, ja yhtye lähti kiertueelle KISSin kanssa. Smith jätti yhtyeen kiertueen jälkeen. Työskentely kolmannen studioalbumin parissa oli viimeistelty vuonna 1993, mutta Poley erotettiin. Poley haastoi Danger Dangerin monesti oikeuteen, minkä takia kolmatta albumi ei voitu julkaista. Uusi laulaja Paul Laine nauhoitti omat laulunsa albumille, mutta levy-yhtiön mielestä oli parasta jäädyttää albumi. Pian tämän jälkeen yhtyeen ja levy-yhtiön tiet erosivat. Siinä sivussa Timmons lähti yhtyeestä.


title: Danger Danger

text: Ravel ja West perustivat oman levy-yhtiönsä, Low Dice Recordsin ja alkoivat säveltämään uutta albumia varten Lainen kanssa. Kolmas studioalbumi "Dawn" julkaistiin vuonna 1995. Albumin tyyli oli symkempi ja henkilökohtaisempi kuin aikaisemmat julkaisut. Julkaisua seurasi kiertue Yhdysvalloissa. Neljäs studioalbumi "Four the Hard Way" kasattiin entisten jäsenten Timmonsin ja Smithin avulla vuonna 1998. Seuraava albumi tuli ulos vuonna 2000 nimeltään "The Return of the Great Gildersleeves.


title: Danger Danger

text: Vuonna 2001 Danger Danger teki yllätysliikkeen entisen levy-yhtiön, Epic Recordsin kanssa. Alun perin kolmas studioalbumi "Cockroach" oli pitänyt julkaista vuonna 1993, mutta riitojen takia sitä ei voitu julkaista tuolloin. Nyt se kuitenkin julkaistiin tupla-albumina molempien sekä Poleyn että Lainen laulamana. Poley palasi laulajan rooliin vuonna 2004 Lainen jätettyä yhtyeen.


title: Danger Danger

text: Vuonna 2009 julkaistiin Danger Dangerin seitsemäs studioalbumi "Revolve" Frontiers Recordsin kautta.


title: Danger Danger

text: Yhtyeen viettäessä taukoa musiikin teosta, laulaja Ted Poley julkaisi toukokuussa 2016 sooloalbumin nimeltä "Beyond the Fade".


title: Reunion (Love Recordsin albumi)

text: Reunion on Love Recordsin julkaisema kokoelmalevy vuodelta 1970. Levyllä esiintyy: Tasavallan Presidentti, Wigwam, Soulset ja Blues Section.


title: Taidekeskus Into

text: Taidekeskus Into ry pyrkii kohottamaan erityistä tukea tarvitsevien henkilöiden taiteen arvostusta Varsinais-Suomen alueella. Näyttelyiden järjestämisellä on merkittävä rooli Into ry:n toiminnassa. Näyttelyiden kautta erityistaiteilijat luovat yhteyksiä Turun alueen kulttuurin kenttään ja tulevat omalla osaamisellaan ja omaperäisyydellään nähdyiksi. Tarkoitus on antaa turkulaisille elämyksiä ja saada heidät nauttimaan alueella tehdystä erityistaiteesta. Taidekeskus Into ry on järjestänyt erityistaiteen näyttelyitä vuodesta 2009.


title: Taidekeskus Into

text: Into ry tekee yhteistyötä Turun ja lähikuntien kulttuuri-, opetus- ja hyvinvointitoimialojen sekä työväenopistojen kanssa. Lisäksi se pyrkii tekemään toimintaansa tunnetuksi valtakunnallisesti ja kansainvälisesti luomalla yhteyksiä muihin alan toimijoihin.


title: Taidekeskus Into

text: Taidekeskus Into vastaanotti Tukilinjan myöntämän Vuoden toimija -apurahan vuonna 2014.


title: Reunion (täsmennyssivu)

text: Reunion tai Réunion voi viitata ainakin seuraaviin:


title: Sinua sinua rakastan

text: Sinua sinua rakastan on Love Recordsin julkaisema kokoelmalevy vuodelta 1971. Levyllä esiintyvät Kaj Chydenius, Aulikki Oksanen, Otto Donner, Arja Saijonmaa, Ellipsi, Ringa, Ronnie Österberg, Irina Milan, Sinikka Sokka ja Pepe Willberg.


title: Reidarin sähköiset kuvat

text: Reidarin sähköiset kuvat on Åke Anderssonin & Antero Honkasen esikoisalbumi vuodelta 1977. Elektronimusiikkia Reidar Särestöniemen maalauksista.


title: Pixels

text: Pixels on vuonna 2015 ensi-iltansa saanut Chris Columbuksen ohjaama komediallinen tieteis-toimintaelokuva. Sen pääosissa ovat Adam Sandler, Kevin James, Michelle Monaghan, Josh Gad, Peter Dinklage ja Brian Cox. Elokuvan on tuottanut Columbia Pictures.


title: Pixels

text: "Pixelsin" ensi-ilta oli Yhdysvalloissa 24. heinäkuuta 2015. Suomessa ensi-ilta oli 7. elokuuta 2015.


title: Pixels

text: Vuonna 1982 NASA lähetti ulkoavaruuteen aikakapselin, joka sisälsi kuvamateriaalia Maan elämästä ja kulttuurista, tarkoituksena luoda rauhanomainen viestintä Maan ulkopuolisen elämän kanssa. Avaruusolennot kuitenkin erehtyvät tulkitsemaan klassikkovideopelien kuvamateriaalia sisältävän lähetyksen sodanjulistuksena heitä vastaan, joten he päättävät hyökätä Maahan käyttäen hyökkäystaktiikkoinaan peleistä saamiaan malleja. Yhdysvaltain presidentin on kutsuttava kasaripelit hallitsevat lapsuudenystävänsä apuun pelastamaan maailma tuholta.


title: Ernesto Maria Pasquali

text: Ernesto Maria Pasquali (1883 Montù Beccaria – 9. toukokuuta 1919 Torino) oli italialainen elokuvatuottaja ja -ohjaaja.


title: Ernesto Maria Pasquali

text: Kirjanpitäjänä, toimittajana sekä Ambrosio Filmin käsikirjoittajana ja ohjaajana työskennellyt Pasquali perusti vuonna 1908 Torinoon tuotantoyhtiön Pasquali e Tempon. Vuonna 1910 se laajensi toimintaansa, rakensi oman studion ja sai nimen Pasquali & C. Yhtiön suuria menestyksiä olivat Ferdinand Guillaumen Polidor-komediat (1912–1915) sekä historialliset elokuvat kuten Enrico Vidalin ohjaama "Spartacus" (1913) sekä Vidalin ja Ubaldo Maria Del Collen "Jone o gli Ultimi Giorni di Pompei" (”Ione, eli Pompeijin viimeiset päivät”, 1913). Niistä jälkimmäinen aiheutti oikeusjutun Arturo Ambrosion kanssa, joka oli tehnyt samaan aikaan lähes samannimisen elokuvan. Pasqualin toiminta kuihtui ensimmäisen maailmansodan aikana ja hänen kuolemansa jälkeen yhtiö liitettiin Unione Cinematografica Italianaan.


title: P-Aminofenoli

text: p-Aminofenoli eli 4-aminofenoli (CHNO) on aromaattinen orgaaninen yhdiste, joka sisältää sekä hydroksyyli- että aminoryhmän. Yhdistettä käytetään kemianteollisuudessa muun muassa lääkkeiden ja väriaineiden valmistukseen. p-Aminofenoli on o- ja m-aminofenolien isomeeri.


title: P-Aminofenoli

text: Huoneenlämpötilassa puhdas p-aminofenoli on valkoista kiteistä ainetta. Se kuitenkin hapettuu helposti ilman hapen vaikutuksesta violeteiksi hapettumistuotteiksi. p-Aminofenoli on polymorfista ja siitä tunnetaan kaksi kidemuotoa: α- ja β-muodot. Näistä α-muoto on stabiilimpi. Yhdiste liukenee kohtalaisesti veteen, paremmin kuumaan kuin kylmään ja helposti polaarisiin orgaanisiin liuottimiin kuten etanoli. Poolittomiin orgaanisiin liuottimiin se ei liukene. p-Aminofenoli on amfolyyttinen aine ja esiintyy pH:sta riippuen joko neutraalina molekyylinä, positiivisesti varautuneena ammoniumionina tai negatiivisesti varautuneena fenolaatti-ionina. Yhdiste muodostaa suoloja sekä happojen että emästen kanssa.


title: P-Aminofenoli

text: p-Aminofenolia voidaan valmistaa pelkistämällä p-nitrofenolia raudan avulla happamassa liuoksessa tai vedyttämällä. Toinen tapa valmistaa yhdiste on pelkistää nitrobentseeniä vedyn avulla väkevässä rikkihappoliuoksessa, jolloin nitrobentseeni pelkistyy ensin N-fenyylihydroksyyliamiiniksi, joka toisiintuu p-aminofenoliksi.


title: P-Aminofenoli

text: p-Aminofenolia käytetään värjäämään tekstiilejä ja puuta ja se on myös aineosa useissa hiusväreissä. Siitä valmistetaan myös lukuisia teollisesti merkittäviä väriaineita. Yhdiste toimii myös lähtöaineena monien lääkkeiden synteeseille, esimerkiksi etikkahappoanhydridi reagoi sen kanssa muodostaen parasetamolia. Muita yhdisteen käyttökohteita ovat käyttö valokuvien kehitteenä ja käyttö kumien, maalien ja öljyjen hapettumisenestoaineena.


title: Tranquillity Bay

text: Tranquillity Bay on ruotsalaisen Atlantic Ocean -yhtyeen esikoisalbumi vuodelta 1969.


title: Mustialanlammi

text: Mustialanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi laskee Alhonojan ja Myllyjoen kautta Kuivajärveen.


title: Mustialanlammi

text: Järven pinta-ala on 22,7 hehtaaria ja sen pituus on 1000 metriä ja leveys 300 metriä. Siihen laskee Riuskanoja, joka tuo vettä metsistä ja pelloilta vesiensuojelukosteikon kautta , ja Kaukjärven 50 metriä pitkä laskuoja. Järven luusua sijaitsee järven itärannalla, josta saa alkuunsa 1,8 kilometriä pitkä Alhonoja. Se yhtyy Myllyjokeen noin 800 metriä joen suusta.


title: Mustialanlammi

text: Järven rantaviiva on 2,5 kilometriä pitkä ja sen ranta on puoliksi Syrjänharjun kangasmetsää ja puoliksi peltomaata. Läntinen puoli peltomaata on puistoa, joka kuuluu Mustialan maanviljelyskoululle. Oppilaitokselle johtaa puiston läpi 1,3 kilometriä pitkä tie Tammelan taajamasta.


title: Mustialanlammi

text: Koska lampi sijaitsee Syrjänharjun pohjoisreunalla, on mahdollista, että lammen syvänteet ovat jääkauden jälkeisen ajan suppamuodostuma. Suppia on runsaasti Forssan ja Portaan välisellä harjujaksolla. Myös viereisessä Kaukjärvessä on kolme syvännettä.


title: Mustialanlammi

text: Pohjoisrannalla on sijainnut Mustialan kartano, jonka paikalla toimii nykyään maatalouskoulu. Eräs Mustialampi on ollut Tammelassa vesijätön jakamisen kohteena vuonna 1838. Mikäli tällä tarkoitettiin Mustialanlammia, on järven vedenpintaa alennettu sitä aikaisemmin.


title: Mustialanlammi

text: 1960-luvulla alennettiin Muistialanlammin vedenpintaa, kun Alhonojan pohjaa perattiin ja sen yläosaan rakennettiin pohjapato. Siitä lähtien vedenpinnan korkeus on pysytellyt samalla tasolla.


title: Mustialanlammi

text: Järvi on ulkoisen ja sisäisen kuormituksen takia ollut pitkään rehevöitynyt eli runsasravinteinen. Sen vesi on savinen, samea ja järvessä kukkii ajoittain leväkasvustot. Sen näkysyvyys on ollut 0,4−1,1 metriä. Järven alusvesi on ollut pysyvästi hapeton eikä se ole sekoittunut päällysvesiin edes syksyisin. Hapettomuudesta johtuen veden ravinnepitoisuudet ovat selvästi koholla. Järven veden viipymä järvessä on noin 30 vuorokautta.


title: Mustialanlammi

text: Vuonna 2012 järvellä suoritettiin järvellä koekalastus, jonka tuloksena saatiin seuraavia kalalajeja: ahven, kuha, kiiski, salakka, pasuri, sulkava, lahna ja särki. Pääosan kalansaalista muodostivat ahven ja särki.


title: Mustialanlammi

text: Järven kunnostusta yritettiin syksyllä 2004 kipsisaostuksella. Syvänteen alentunut happitilanne saatiin silloin hieman kohoamaan ja liuenneen forforin pitoisuudet alenemaan huomattavasti lyhyeksi aikaa.


title: Mustialanlammi

text: Parhaillaan on käynnissä vuonna 2012 alkanut monivuotinen projekti, jossa lammen happitilannetta seurataan ja samalla lampeen tulevia ravinteita pyritään uusilla rakenteilla vähentämään. Vedenpinnan korkeutta seurattiin Muistialan saunarantaan asennetulla mittarilla ja Alhonojaan tullaan rakentamaan pohjapato pitämään lammen vedenpintaa hieman ylempänä. Vuoden 2012 koekalastuksella ei saatu yli 4 metrin syvyydestä lainkaan kaloja, joten lampeen asennettiin kuplalaite.


title: Paul Gustafsson (taiteilija)

text: Paul Gustafsson (s. 1979 Tampere) on suomalainen kuvataiteilija, joka työskentelee Nastolan Kaarisillassa. Gustafssonin tuotantoon kuuluu grafiikkaa, maalauksia, kuvanveistoa ja keramiikkaa. Hänet tunnetaan parhaiten eläinaiheisista väripuupiirroksistaan.


title: Paul Gustafsson (taiteilija)

text: Paul Gustafsson osallistui Kaarisillan Taide- ja toimintakeskuksen järjestämään päivätoimintaan vuosina 1996–1999. Sen jälkeen hän opiskeli valmentavissa koulutuksissa sekä Kaarisillassa että Perttulan erityisammattikoulussa Hämeenlinnassa. Gustafsson kuuluu niiden kahdeksan opiskelijan joukkoon, jotka ensimmäisinä aloittivat Kaarisillan ja Koulutuskeskus Salpauksen yhteistyönä järjestämät erityisryhmille tarkoitetut ammatilliset taideopinnot Kaarisillassa syksyllä 2003. Paul Gustafsson valmistui opinnoistaan kuva-artesaaniksi keväällä 2006.


title: Paul Gustafsson (taiteilija)

text: Valmistuttuaan Gustafsson jäi työskentelemään Kaarisiltaan. Hän on tunnettu erityistaiteilija. Hänen teoksiaan ollut mukana lukuisissa yksityis- ja yhteisnäyttelyissä kotimaassa sekä ulkomailla muun muassa Euroopan Parlamentissa Brysselissä, Gaia Museossa Tanskassa sekä Palazzo Zenobiossa Venetsiassa.


title: Paul Gustafsson (taiteilija)

text: Paul Gustafsson valittiin Kettukin Vuoden taiteilijaksi vuonna 2007.


title: Korukävyt

text: Korukävyt ("Eranthemum") on aasialainen kasvisuku, joka kuuluu akanttikasvien heimoon.


title: Korukävyt

text: Korukävyt ovat pensaita ja monivuotisia pystykasvuisia ruohoja, joissa on kystoliittejä. Lehdet ovat ruodillisia ja ehyt- tai nyhälaitaisia. Kukinnot sijaitsevat tavallisesti terminaalisesti ja ovat tähkiä; ne voivat olla haaraisiksi röyhyiksi ryhmittyneitä. Kukinnon suojuslehdet ovat joskus värillisiä ja kookkaita, kukkien esilehdet ovat pieniä ja kapeita. Verhiö on viisiliuskainen, liuskat kapeita ja erikokoisia. Teriö on laakea, putkimainen osa liereä, pitkä, kapea ja laide viisiliuskainen; liuskat ovat vastapuikeita ja erikokoisia, nupussa kierteisesti. Heteitä on kaksi ja ne kiinnittyvät teriön nielun alapuolelle. Ponnet koostuvat kahdesta rinnakkaisesta osasta, teekasta. Joutoheteitä on kaksi nuijamaista tai rihmamaista. Sikiäimessä on kaksi siemenaihetta lokerossaan, ja vartalo on rihmamainen, kalju tai karvainen, luotti epätasaisesti kaksiliuskainen. Hedelmä on nelisiemeninen kota, jossa kiekkomaiset ja litteät siemenet ovat kovissa kannattimissa, retinakuloissa. Siemeniä peittää kosteuteen reagoiva solukarvoitus.


title: Korukävyt

text: Korukävyt ovat kotoisin trooppisesta ja subtrooppisesta Aasiasta.


title: Korukävyt

text: Korukäpyjen sukuun kuuluu noin 15 lajia, joista tunnetuin on korukäpy ("Eranthemum pulchellum").


title: Harmaaniskahemppo

text: Harmaaniskahemppo ("Serinus canicollis") on peippojen heimoon kuuluva varpuslintu.


title: Harmaaniskahemppo

text: Harmaaniskahemppoa tavataan Eteläisessä Afrikassa. Lajin kanta on vakaa, ja se on luokiteltu elinvoimaiseksi.


title: Eritreanhemppo

text: Eritreanhemppo ("Serinus nigriceps") on peippojen heimoon kuuluva varpuslintu.


title: Eritreanhemppo

text: Eritreanhemppoa tavataan Etiopiassa. Lajin kanta on vakaa, ja se on luokiteltu elinvoimaiseksi.


title: Etiopiansitruunahemppo

text: Etiopiansitruunahemppo ("Crithagra citrinelloides") eli aiemmalta nimeltään afrikansitruunahemppo on peippojen heimoon kuuluva varpuslintu.


title: Etiopiansitruunahemppo

text: Etiopiansitruunahemppoa tavataan Eritreassa, Etiopiassa ja Keniassa. Lajia on kuvattu yleiseksi ja laajalle levinneeksi, ja sen kanta on vakaa. Se on luokiteltu elinvoimaiseksi.


title: Mustanaamiohemppo

text: Mustanaamiohemppo ("Crithagra capistrata") on peippojen heimoon kuuluva varpuslintu.


title: Mustanaamiohemppo

text: Mustanaamiohemppoa tavataan Angolassa, Burundissa, Kongon tasavallassa, Kongon demokraattisessa tasavallassa, Gabonissa ja Sambiassa. Lajin kanta on vakaa, ja se on luokiteltu elinvoimaiseksi.


title: Unruly Child

text: Unruly Child on yhdysvaltalainen hard rock -yhtye. Debyyttialbumi "Unruly Child" toi yhtyeelle mainetta 1990-luvun alussa.


title: Unruly Child

text: Unruly Child perustettiin vuonna 1991 Los Angelesissa. Yhtyeen perustajajäsenet olivat aikaisemmin soittaneet monissa kokoonpanoissa. Laulaja Marcie Free (ent. Mark Free) oli laulanut heavy metal -yhtye King Kobran ja hard rock -yhtye Signalin riveissä. Kitaristi Bruce Gowdy soitti kitaraa Glenn Hughesin albumeilla ja Jay Schellen rumpuja Hurricane -yhtyeessä. Kosketinsoittaja Guy Allison ja basisti Larry Antonino liittyivät yhtyeeseen. Unruly Child julkaisi debyyttialbuminsa "Unruly Childin" vuonna 1992 Interscope Recordsin kanssa hyvin positiivisen palautteen kera. Yhtyeen debyyttialbumista onkin tullut yksi melodisen rockin klassikkoteoksista. Pian julkaisun jälkeen yhtye kuitenkin lopetti toimintansa vuosiksi.


title: Unruly Child

text: Toinen studioalbumi "Waiting for the Sun" julkaistiin vuonna 1998. Albumilla laulaa Freen puolesta Kelly Hansen (Foreigner), jonka kanssa Schellen oli soittanut Hurricane -yhtyeessä 1980-luvulla. Freen lisäksi albumin kokoonpanosta puuttuivat Antonino ja Allison. Ricky Phillips soitti bassoa albumilla. Kolmas albumi "UCIII" julkaistiin vuonna 2002, jolla lauloi Philip Bardowell.


title: Unruly Child

text: Unruly Child palasi vuonna 2010 alkuperäisellä kokoonpanolla ja julkaisi albumin "Worlds Collide" Frontiers Recordsin kautta. Albumi sai erinomaisen vastaanoton, ja yhtye teki ensiesiintymisensä Firefestissa Nottinghamissa syksyllä 2011.


title: Unruly Child

text: Unruly Child ja Frontiers Music srl uusivat levytyssopimuksensa ja uusi studioalbumi, "Can't Go Home", julkaistiin helmikuussa 2017.


title: Papyrushemppo

text: Papyrushemppo ("Crithagra koliensis") on peippojen heimoon kuuluva varpuslintu.


title: Papyrushemppo

text: Papyrushemppoa tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajin on kuvattu olevan satunnaisesti yleinen ja hyvin huonosti tunnettu. Se on luokiteltu elinvoimaiseksi.


title: Metsähemppo

text: Metsähemppo ("Crithagra scotops") on peippojen heimoon kuuluva varpuslintu.


title: Metsähemppo

text: Metsähemppoa tavataan Etelä-Afrikassa ja Swazimaassa. Lajin kanta on vakaa, ja se on luokiteltu elinvoimaiseksi.


title: Hirssihemppo

text: Hirssihemppo ("Crithagra leucopygia") on peippojen heimoon kuuluva varpuslintu.


title: Hirssihemppo

text: Hirssihemppoa tavataan laajalla alueella Länsi-Afrikasta Keski-Afrikan kautta itäiseen Afrikkaan kulkevalla alueella. Lajin kanta on vakaa, ja se on luokiteltu elinvoimaiseksi.


title: Mustakurkkuhemppo

text: Mustakurkkuhemppo ("Crithagra atrogularis") eli aiemmalta nimeltään keltaperähemppo on peippojen heimoon kuuluva varpuslintu. Uusimmassa BirdLife Suomen maailman lintujen nimistössä keltaperähemppo on laji "Crithagra reichenowi".


title: Mustakurkkuhemppo

text: Mustakurkkuhemppoa tavataan laajalla alueella Eteläisessä Afrikassa sekä Keskisen Afrikan eteläosissa. Lajin kanta on vakaa, ja se on luokiteltu elinvoimaiseksi.


title: Arabianharmaahemppo

text: Arabianharmaahemppo ("Crithagra rothschildi") eli aiemmalta nimeltään harmaahemppo on peippojen heimoon kuuluva varpuslintu.


title: Arabianharmaahemppo

text: Arabianharmaahemppoa tavataan Saudi-Arabiassa ja Jemenissä. Lajin kanta on vakaa, ja se on luokiteltu elinvoimaiseksi.


title: Etiopianhemppo

text: Etiopianhemppo ("Crithagra flavigula") on peippojen heimoon kuuluva varpuslintu.


title: Etiopianhemppo

text: Etiopianhemppoa tavataan pienellä alueella Etiopian keskiosissa. Lajin populaatioksi arvioidaan 350–1 500 yksilöä, ja se on vähenemässä. Se on luokiteltu erittäin uhanalaiseksi.


title: Luettelo Ukrainan ilmavoimien kalustosta

text: Tämä on luettelo Ukrainan ilmavoimien nykyisestä kalustosta. Ukrainan ilmavoimat on menettänyt arviolta noin 20 lentokonetta ja helikopteria Itä-Ukrainan kriisin aikana.


title: Sport Standard

text: Sport Standard on OsuusTukkuKaupan, eli OTK:n 1956-vuonna valmistama suomalainen mopedi. Pyrkijä oli myynyt pienille yhtiöille ns. "Nyrkkipajoille" osia, jotka sitten tekivät mopoja ja myivät niitä omilla nimillään. Sport Standard on tällaisiä mopedeja. Sportissa on paljon yhtäläisyyksiä Pyrkijä meteorin ja Pyrkijä super luxuksen kanssa.Moottori, on itävaltalaisen mopovalmistajan HMW:n (Halleiner Motoren Werke) perua. Sytytysjärjestelmä (vauhtipyörä mukaan lukien) on ruotsalaisen "Stefa" sähköyhtiön tuote. Sport mopoja ei ole valmistettu paljon. Sportissa on myös ollut erilaisia takavaloja, ainakin kolmea erilaista. Valmistusmäärästä ei ole tarkkaa tietoa, sillä mopo on todella harvinainen. Mopossa on paljon todella uniikkeja osia, kuten rattaat. Mopossa on italialainen veglia nopeusmittari järjestelmä. Mopoja on käytetty lähinnä mainostukseen, mutta niitä on myyty myös yksityisille. Mopon hinta oli 60-luvulla 500-1000 Suomen markan välissä.


title: Sport Standard

text: OsuusTukkuKauppa on ollut ainoa tunnettu Sport-mopojen myyjä.


title: En soisi sen päättyvän

text: En soisi sen päättyvän on Otto Donner Treatmentin esikoisalbumi Pentti Saarikosken runohin vuodelta 1970.


title: En soisi sen päättyvän

text: Kaikki sävellykset Otto Donner.


title: Harem Scarem

text: Harem Scarem on kanadalainen hard rock -yhtye, joka nousi kotimaassaan Kanadassa suureen suosioon 1990-luvulla. Yhtye on julkaissut 15 studioalbumia ja nauttii suuresta fanijoukosta tänäkin päivänä. Molemmat Harry Hess ja Pete Lesperance ovat julkaisseet sooloalbumeja ja olleet osana monissa projekteissa Harem Scaremin nojalla.


title: Harem Scarem

text: Harem Scarem perustettiin vuonna 1987. Yhtyeen ydin oli laulaja Harry Hess ja kitaristi Pete Lesperance, jotka tulivat vastaamaan suuresta osasta yhtyeen kappaleista. Hessin ja Lesperancen lisäksi Harem Scaremin perustajajäsenet olivat basisti Mike Gionet ja rumpali Darren Smith. Kanadan Warner Music teki yhtyeen kanssa levystyssopimuksen ja debyyttialbumi "Harem Scarem" julkaistiin vuonna 1991. Albumi menestyi todella hyvin kotimaassa, mutta myös ulkomailla. Singlet "Honestly" ja "Slowly Slipping Away" nousivat korkeille listasijoille. "Harem Scarem" -albumista on tullut yksi melodisen rockin klassikoista.


title: Harem Scarem

text:
Seuraava studioalbumi "Mood Swings" otti hieman raskaamman sävyn, mutta piti kuitenkin yhtyeen tuntomerkit esillä. "Mood Swings" julkaistiin vuonna 1993.
Albumi menestyi debyyttiäkin paremmin, ja yhtye kierti paljon. Kolmas studioalbumi julkaistiin vuonna 1995 "Voice of Reason" -nimen alla. Albumin sävy oli synkempi ja ei niin suuri menestys kuin kaksi aikaisempaa albumia. Nauhoitusten jälkeen Gionet jätti yhtyeen ja hänen tillalleen pestattiin Barry Donaghy. Yhtye esiintyi ensimmäistä kertaa Japanissa, missä yhtyeellä oli jo valmiiksi kuulijakuntaa. Neljäs studioalbumi julkaistiin Kanadassa nimellä "Karma Cleansing" ja Japanissa "Believe" vuonna 1997. "Big Bang Theory" -albumi puolestaan esitteli modernimpaa tyyliä. Se julkaistiin vuonna 1998.


title: Harem Scarem

text: Vuonna 1999 yhtye alkoi esiintymään nimen Rubber alla, mutta vain Kanadassa. "Rubber" -niminen albumi julkaistiin samana vuonna sekalaisin arvosteluin. Smith jätti yhtyeen pian julkaisun jälkeen. Toinen albumi Rubber nimen alla oli "Ultra Feel" vuonna 2001, joka oli ensimmäinen albumi uudelle rumpalille, Creighton Doanelle. Tämä albumi jäi viimeiseksi Warner Musicin kanssa ja yhtye alkoi etsimään uutta tulevaisuutta itselleen.


title: Harem Scarem

text: "Weight of the World" julkaistiin vuonna 2002, se oli aloitti uuden käänteen yhtyeen historiassa. Tyyliltään albumi yhdistelmä ensimmäisten albumien melodista rockia ja myöhäisempien modernimpaa rockia. Tätä seurasi "Higher" vuonna 2003 ja "Overload" vuonna 2005. Yhtye ei pitänyt suuria taukoja studioalbumien välissä. Yhdestoista studioalbumi "Human Nature" julkaistiin vuonna 2007. Samana vuonna yhtye ilmoitti julkaisevansa vielä yhden studioalbumin ja sen jälkeen lopettavansa toimintansa. "Hope" -albumi julkaistiin vuonna 2008. Yhtye meni tauolle.


title: Harem Scarem

text: Vuonna 2013 Harem Scarem palasi kuvioihin ja uudelleen äänitti "Mood Swings" -albumin. Tämän julkaisun nimeksi "Mood Swings II". Viimeisin albumi on vuodelta 2014 nimeltään "Thirteen". Viimeisimmät albumit ovat tulleet julki Frontiers Recordsin kautta.


title: Kaakkolammi (Tammela)

text: Kaakkolammi on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi laskee Kaukjärveen ja sitten Mustialanlammista Alhonojan ja Myllyjoen kautta Kuivajärveen.


title: Kaakkolammi (Tammela)

text: Lampi pinta-ala on 1,1 hehtaaria ja sen pituus on 200 metriä ja leveys 80 metriä. Sillä on yksi tulo-oja läheiseltä pellolta ja taimitarhalta ja sen lähellä on lähde. Lammesta laskee 1,9 kilometriä pitkä Kaakkolamminoja Kaukjärveen. Lammen rantaviiva on 0,48 kilometriä pitkä ja sen ranta on puoliksi harjujakson kangasmetsää ja puoliksi peltomaata. Pohjoisrannalla on suota.


title: Taru sormusten herrasta -romaanin ruotsinnokset

text: J.R.R. Tolkienin Taru sormusten herrasta -teoksen ruotsinkieliset käännökset ovat kiistanalaisia osittain Åke Ohlmarksin tekemän käännöksen puutteellisuuden vuoksi ja osittain siitä syystä, että vuodesta 2005 alkaen käännöksiä on ollut kaksi, jotka ovat keskenään hyvin erilaisia.


text: Teoksesta on kaksi ruotsinkielistä käännöstä:


text: Kustannusyhtiö AWE-Gebers osti 1958 ruotsin oikeudet "Taru sormusten herrasta" -teokseen englantilaiselta Allen & Unwin -kustantamolta. Kustantaja Disa Törngren otti yhteyttä Åke Ohlmarksiin ja pyysi tätä ensimmäisen ruotsalaisen laitoksen kääntäjäksi. Ohlmarks oli alkujaan uskontohistorioitsija mutta myös ahkera kääntäjä, joka oli tuottanut uudet käännökset muun muassa Eddasta ja Koraanista. Ohlmarksin ruotsinnos oli yksi ensimmäisistä "Lord of the Rings" -teoksen käännöksistä. Näin ollen Ohlmarksilla oli vapaus tulkita tekstiä itsenäisesti ja mielikuvituksekkaasti. Aikalaiskriitikot kehuivatkin hänen työtään, nerokkuuttaan, kirjailijastatustaan ja teoksen ruotsalaistamista, vaikka käännöstä on sittemmin jo pitkään kritisoitu.


text: Julkaisuajankohtana moni kehui Ohlmarksin käännöstyötä. Eniten kiitoksia satoi Aftonbladetin kriitikko Sven Stolpelta, joka kehui Ohlmarksin tehneen Tolkienin teoksesta ”aidosti ruotsalaisen, sisältäen mahtavia ja monimutkaisia ruotsin sanoja sekä kääntäen runot runoiksi, niin että jokainen sivu vaikuttaa nerokkaan ruotsalaisrunoilijan tekemältä”. Dagens Nyheterille kirjoittamassaan kirja-arviossa Staffan Björk nostaa esille joitakin huomautuksen aiheita mutta päätyy kuitenkin lopulta arvottamaan Ohlmarksin kokonaistyön hyvin korkealle.


text: Sydsvenska Dagbladetin arviossa (2004) Andreas Brunner esittää myös varovaisia kehuja Ohlmarksin käännökselle: ”Tolkien halusi luoda tekstiin vanhanaikaisuuden tunteen karsimalla kieltä. Ohlmarks sen sijaan toimi päinvastoin, lisäämällä adjektiiveja ja täydentämällä dialogia. Tuloksena on kerrassaan lumoava kirja, mutta samalla myös täysin toinen kirja kuin minkä Tolkien kirjoitti.” Paljon myöhemmin Ohlmarksin käännös on kerännyt voimakasta kritiikkiä. Vuonna 2004 Malte Persson kirjoitti Göteborgs-Posteniin ensimmäisen käännöksen olevan täynnä ”väärinymmärryksiä, harhakäsityksiä, epäjohdonmukaisuuksia ja mielivaltaisia lisäyksiä”, mikä hänen mukaansa johtuu siitä, että Ohlmarksin englannin kielen taito ei ollut erityisen hyvä tai tämä ei ottanut käännöstyötä tosissaan.


text: Leif Jacobsen on tutkinut Ohlmarksin käännöstä ja esittää paljon kritiikkiä kirjoittaen: ”Ei ole epäilystäkään, etteikö käännös ole puutteellinen ja monilta osin epäonnistunut.” Jacobsenin mukaan Ohlmarks aliarvioi lukijansa ja suuntaa tekstin erittäin nuorelle lukijakunnalle. Tästä syystä Ohlmarks on kauttaaltaan koristellut tekstiä ja lisännyt informaatiota, jota alkutekstistä ei löydy. Jacobsen mainitsee muun muassa esimerkin, jossa ”kuusia ateriaa päivässä” on käännetty ”kuudeksi erinomaisesti valmistetuksi ateriaksi päivässä”. Alta löytyvässä taulukossa havainnollistetaan alkuperäisen tekstin, Ohlmarksin käännöksen ja Erik Anderssonin käännöksen välisiä eroja. Taulukkoon on myös lisätty Kersti Juvan ja Eila Pennasen suomentamat kohdat.


text: Ohlmarks on ollut huolimaton käännöksensä kanssa, sillä jotkin nimet on käännetty epäjohdonmukaisesti. Prologissa mainitaan Briin majatalon "Den dansande ponnyn" (Tanssiva poni) kuuluvan Byttessonin perheelle, mutta kun majatalo nousee myöhemmin tarinassa esille, on omistajan nimeksi vaihtunut Barliman Smörblomma ja majatalon nimeksi "Den stegrande ponnyn" (Nouseva poni). Kersti Juvan ja Eila Pennasen suomennoksessa majatalo kulkee nimellä "Pomppiva poni".


text: Myös John-Henri Holmberg on esittänyt kritiikkiä Ohlmarksin käännöstä vastaan ja kirjoittaa teoksessaan "Fantasy, fantasylitteraturens historia, motiv och författare":


text: Ohlmarks kirjoitti teoksessaan "Tolkiens arv" (Tolkienin perintö) pyrkineensä ennen kaikkea tekemään oman tulkintansa Tolkienin teoksesta eikä pelkästään kääntämään teosta.


text: Ohlmarksin käännös noudattaa vanhoja perinteitä, joiden mukaan käännösideaalina oli tulkita alkuteksti tyylille, joka oli kääntäjälle itselleen ja tämän ajalle luonteva. Ohlmarksin muille käännöstöille, kuten Dante- ja Shakespeare-käännöksille, on ominaista myös se, että hän käänsi ”hyvin vapaasti”.


text: Postuumisti julkaistun "The Silmarillion" -teoksen (Silmarillion, suom. Kersti Juva ja Panu Pekkanen) käänsi Roland Adlerberth. Åke Ohlmarksin mukaan kyseessä oli Christopher Tolkienin päätös. Taustalla oli väärinymmärrys, joka oli syntynyt Ohlmarksin vieraillessa Christopher Tolkienin luona Oxfordin lähistöllä uutenavuotena 1974. Helmikuussa 1977 Christopher Tolkien kirjoitti kustantamo AWE-Gebersille kirjeen, jossa hän ilmoitti, ettei Ohlmarks saisi kääntää Silmarillionia.


text: Ohlmarks teki käännöksensä ennen kuin alkuperäisteoksen toinen, korjattu laitos julkaistiin 1965.


text: Lisäksi ruotsalaisen "The Return of the King" -teoksen lopusta poistettiin kokonaan liitteet, sillä niiden todennäköisesti katsottiin olevan ylimääräisiä. Tässä kohdin on hyvä erottaa toisistaan kritiikki Ohlmarksia ja kustantamoa kohtaan, sillä kustantamolla oli lopullinen päätösvalta siitä, mikä oli myyntiä edistävää ja mitä oli varaa painattaa. Liitteet julkaistiin myöhemmin erillisessä "Ringens värld" (Sormuksen maailma) -teoksessa, mutta tuolloinkin lyhennettynä ja uudelleentulkittuna.


text: Nykyään kääntäjillä on apunaan Tolkienin "Guide to the Names in Lord of the Rings", joka julkaistiin vasta Ohlmarksin käännöksen jälkeen (ja kenties myös ruotsinkielisen käännöksen seurauksena.)


text: Suurimmassa osassa Åke Ohlmarksin käännöksen laitoksista Angmarin Noitakuninkaan kuolema on virheellisesti laitettu hobitti Meriadocin ansioksi, kun tosiasiassa kuolettavan iskun antaa Éowyn, Rohanin kuningas Theodenin sisarentytär. Virhe on korjattu muutamiin myöhempiin laitoksiin.


text: "The Fellowship of the Ring" -teoksen 50-vuotisjuhlan kunniaksi Norstedts päätti julkaista teoksesta uuden käännöksen. Käännöstyö jaettiin kahden kääntäjän kesken: Erik Andersson käänsi proosa-osuuden ja Lotta Olsson runot. Koko teoksen nimeksi annettiin "Ringarnas herre" (Sormusten herra). Teoksen kolme osaa nimettiin "Ringens brödraskap" (Sormuksen veljeskunta), "De två tornen" (Kaksi tornia) ja "Konungens återkomst" (Kuninkaan paluu).


text: "Sormusten herra" pohjautuu viimeisimpään vahvistettuun versioon, joka on siis toinen, Tolkienin korjaama laitos, toisin kuin Ohlmarksin käännös, joka pohjautuu ensimmäiseen versioon. Tämän seurauksena Anderssonin käännöksessä on myös uudempi esipuhe sekä uudempi versio prologista.


text: Sormusten herrassa on käytetty myös hyväksi Christopher Tolkienin piirtämiä karttoja, joihin on aseteltu ruotsalaiset tekstit, kun taas Ohlmarksin käännökseen kustantamo piirsi omat kartat.


text: Kun uuden ruotsinnoksen ensimmäinen osa julkaistiin vuonna 2004, Erik Anderssonin ja Lotta Olssonin käännös sai kriitikoilta positiivisia arvioita.


text: Dagens Nyheter kirjoitti: ”Voinen vielä kertaalleen todeta, että Andersson ja Olsson ovat tuottaneet luettavan, varman ja monilla tavoin oikean käännöksen, mikä kertoo perusteellisesta työstä, joka ansaitsee paljon kiitosta mutta myös tarkempaa tarkastelua.” Aftonbladet kirjoitti käännöksen runoista: ”Lotta Olssonilla on ollut epäkiitollisena työnään kääntää teoksen harvalukuiset runot, joiden ohi monet lukijat tapaavat hyppiä, vaikkakin hän tekee sen hyvin ja energiaa säästäen.”


text: Monet kriitikot vertailivat Anderssonin käännöksen lyhyen ytimekästä kieltä Ohlmarksin vuolassanaiseen käännökseen. Petter Lindgren kirjoitti Aftonbladetissa lukeneensa käännöksiä vieretysten ja koukuttuneensa Ohlmarksin eläväiseen kerrontaan.


text: Dagens Nyheterin Henrik Williams nosti esiin Tolkienin toiveen englanninkielisten nimien kääntämisestä kirjoittaen: ”Tolkienin ohjeita orjallisesti noudattaen luodaan mielestäni koko joukko rumia tai naurettavia nimiä, kuten Möcklegräva (Michael Delving) ja Kofferdi-Secker (Sackville-Baggins)”. Williams kritisoi myös Anderssonin kylmältä kalskahtavaa käännöstä Klonkun toistuvalle ”precious”-fraasille. Anderssonin ”Min dyrgrip” (Kalleuteni) -käännöksestä puuttui Williamsin mukaan se rakkauden palo, jonka Ohlmarksin ”älskade” (rakas) -käännös välitti.


text: Teoksen nimi, "The Lord of the Rings", ei viittaa itse sormukseen vaan Sauroniin, joka on sormusten todellinen herra. Tätä käsitystä tukevat monet kohdat tekstissä sekä fraasin sanajärjestys, ja se on myös Tolkienin itse tarkoittama tulkinta. Erik Andersson, joka viimeisimpänä käänsi teoksen ruotsiksi, oli pitkään siinä uskossa, että teoksen nimi viittasi itse hallitsijasormukseen, joka oli muiden sormusten herra. Vasta TV4:n suorassa lähetyksessä Andersson tuli tietoiseksi nimen todellisesta merkityksestä.


text: Seuraavissa taulukoissa on muutamia esimerkkejä J.R.R. Tolkienin "Lord of the Rings" -teoksen kahden ruotsinnoksen eroista: Åke Ohlmarksin "Härskarringen" (julkaistu 1959–1961) ja Erik Anderssonin "Ringarnas Herre" (julkaistu 2004–2005). Lisäksi taulukkoon on lisätty vertailtavaksi Kersti Juvan ja Eila Pennasen suomennoksessa käyttämät nimitykset. Osa Ohlmarksin tekemistä käännöksistä on kuitenkin pysynyt samoina myös Anderssonin käännöksessä, kuten ”Fylke” (alk. The Shire, suom. Kontu), ”Vidstrige” (alk. Strider, suom. Konkari) ja ”Väderklint” (alk. Weathertop, suom. Viimapää).


text: 1 Hahmoon viitataan tekstissä myös nimillä ’gubbtjyven’, gubben, ”Gubbtjyven”, Gubbtjuven, gammelfar, gamle ’tjyvgubben’, ’tjyvgubben’ ja ’gubben Ham’. Bilbo kutsuu häntä nimellä ”Mäster Tjyvkung” (Mestari Varaskuningas) ensimmäisen kirjan ensimmäisessä luvussa.


text: Charlotte Strömbom tutki teoksen kahta ruotsinnosta Göteborgin yliopistossa tekemässään kandidaatintutkielmassa. Tutkielmansa alussa Strömbom kuvaa ensireaktiotaan Anderssonin käännökseen: ”Muistikuvani trilogiasta oli koristeellinen ja vaativa, mutta nyt se näyttäytyy helppona ja pidättyväisenä – aivan kuin vanhoista klassikoista tehdyt helppolukuiset versiot, joita joskus löytää kirjakauppojen lastenosastoilta.”


text: Strömbom torjuu Ohlmarksin monisanaista käännöstä kohdanneen kritiikin:


text: Strömbomin lopputuloksena on, että Andersson vie kielen lukijaystävällisyyden ja yksinkertaisuuden pidemmälle kuin Tolkien lähtötekstissään. ”Toisinaan huomaan Anderssonin viljelevän vielä yksinkertaisempaa ja arkisempaa kieltä kuin Tolkien…” Störmbom toteaa. Hän osoittaa väitteensä monilla esimerkeillä teoksen prologin käännöksistä, tunteellisista sanavalinnoista ja leipätekstin arkisuudesta. Strömbom jatkaa keskustelemalla käännöskulttuureista ja mukailtujen ja uskollisten käännösten vastakkainasettelusta. Käymällä läpi Anderssonin käännöksen lehdistöarviot hän osoittaa, jälkimmäisen kulttuurin olevan tällä hetkellä vallalla, mutta vastustaa käsitystä Tolkienin käännösohjeiden eettisestä sitovuudesta. Strömbom myös osoittaa kriitikoiden kokeneen uudemman käännöksen kuivaksi ja pitkäveteiseksi.


title: Ruotsalainen hiphop

text: Ruotsalainen hiphop sai alkunsa 1980-luvulla, kun myös muut hiphop-kulttuuriin liittyvät taiteenlajit, kuten breakdance ja graffititaide, rantautuivat Ruotsiin. Aluksi suurin osa hiphop-artisteista räppäsi englanniksi. Nykyään moni menestyvimmistä räppäreistä käyttää kielenä ruotsia, vaikka englanti on edelleen suosittu kieli niiden joukossa, jotka toivovat musiikilleen kansainvälistä menestystä.


title: Ruotsalainen hiphop

text: Vuonna 1980 DJ René Hedemyr julkaisi ensimmäisen Ruotsissa äänitetyn rap-kappaleen nimeltä "Record Pool Rap". Sittemmin kunnia hiphopin tuomisesta Ruotsiin on katsottu kuitenkin kuuluvan Per Cussionille ja Grandmaster Funkille. Vuonna 1984 he julkaisivat kappaleet "Don’t Stop", "Snow Blind" ja "Payin’ The Price". Breakdance oli tullut Ruotsiin jo vuotta aikaisemmin ja levinnyt nopeasti pioneereinaan tanssijat Robot Lasse, Mark ja Spirio.


title: Ruotsalainen hiphop

text: Kesällä 1984 suuren tanssikilpailun jälkeen Double M Crew, Abdula & The Rockers, Rock Ski, Almighty T sekä MC II Fresh yhdistivät voimansa ja muodostivat hiphop-kollektiivin nimeltään Ice Cold Rockers, johon kuului räppäreitä, DJ:itä, tanssijoita ja graffititaiteilijoita. Broadcaster D ja One Eye Que (myöhemmin Ayo) aloittivat yhteistyönsä.


title: Ruotsalainen hiphop

text: Vuonna 1987 ilmestynyt kulttielokuva "Stockholmsnatt", jonka näyttelijäkaartiin kuului IC Rockers, levitti hiphop-kulttuuria Tukholman ulkopuolelle. Elokuvan soundtrackilla esiintyivät Pop-C ja Snoopy, joiden hitti "Next Time" oli julkaistu edellisenä vuonna. Uudet artistit seurasivat heidän jalanjäljissään. Rob’n’Raz tuotti singlen "Competition is None", joka sisälsi dubista ja dancehall-musiikista vaikutteita saanutta räppiä Papa Dee -artistilta. Tukholmalainen See-Que teki yhteistyötä amerikkalaisen levy-yhtiön Priority Recordsin kanssa yhtyeen Basement Flavor -kokoelmalevyllä.


title: Ruotsalainen hiphop

text: Ensimmäinen ruotsinkielinen rap-kappale oli MC Timin "Jag Är Def", joka julkaistiin vuonna 1989. Samana vuonna perustettiin hiphop-ryhmä Just D, jonka suosittu ruotsinkielinen albumi toi rap-musiikin suuren yleisön tietoisuuteen.


title: Ruotsalainen hiphop

text: 1980-luvun lopulla hiphop-musiikista tuli entistä suositumpaa Ruotsissa. Neneh Cherryn "Raw Like Sushi" -albumin kansainvälisen menestyksen myötä myös Ruotsin media alkoi ottaa genren tosissaan. Räpin ruotsinmestaruuskilpailut järjestettiin ensimmäisen kerran vuonna 1989. Kilpailun voitti Sons Of Soul, jonka vuoden 1991 ensimmäistä albumia seurasi kaksi menestyksekästä julkaisua, "Madness" ja "Another Day Is Gone". Toiselle sijalle tuli Ms Melodie, joka loi myöhemmin uraa nimellä Leila K ja sai Neneh Cherryn tavoin kansainvälistä menestystä hitillään "Got To Get". Hiphop-musiikille oli nyt olemassa vakaat markkinat ja levy-yhtiöt alkoivat rekrytoida lahjakkuuksia.


title: Ruotsalainen hiphop

text: Just D julkaisi useita albumeita vuodesta 1990 alkaen. Heidän debyyttialbuminsa "1 steg bak & 2 steg fram" (1990), sitä seurannut "Svenska Ord" (1991) sekä tupla-albumi "Rock’n’Roll" (1992) olivat suosittuja sellaisten ihmisten joukossa, jotka tutustuivat hiphopiin nyt ensimmäistä kertaa. Just D voittikin levyillään useita Grammis- ja Rockbjörn-palkintoja. Vielä menestyksekkäämpiä olivat heidän seuraavat albuminsa "Tre Amigos" (1994) ja "Plast" (1995).


title: Ruotsalainen hiphop

text: Snoopy (tunnetummalta nimeltään Quincy Jones III) muutti Yhdysvaltoihin ja ryhtyi tuottamaan musiikkia sellaisille artisteille kuten Too Short, 2Pac, Young MC, LL Cool J ja Ice Cube. The Sure Shot Groove (MC Stranger ja Complicated C) debytoi julkaisulla "Rhymes R Flowin’". Infinite Mass -kollektiivi voitti World Rap Competition -kilpailun Ruotsin karsinnan ja julkaisi EP:n "Da Blackmass". Yksi heidän kappaleistaan, "Shoot The Racist", oli "Sökarna"-elokuvan (1993) soundtrackilla. Kappale sai sittemmin uuden nimen "Area Turns Red", koska laulun lyriikat aiheuttivat kohua mediassa.


title: Ruotsalainen hiphop

text: The Latin Kings -ryhmä aloitti uuden vaiheen ruotsalaisessa hiphop-musiikissa. He käyttivät monietnistä rinkebynruotsiksi kutsuttua nuorisokieltä ja kuvasivat lauluissaan elämää Tukholman lähiöissä. Heidän debyyttialbuminsa "Välkommen till Förorten" oli listamenestys ja kriitikoiden suosikki. Albumin tuotti Gordon Cyrus, joka on yksi Ruotsin ensimmäisen urban music -levy-yhtiön, Breaking Breadin perustajista. Tuleva hiphop-sukupolvi tulisi erottautumaan englanniksi räpänneistä edeltäjistään käyttämällä lauluissaan ruotsin kieltä.


title: Ruotsalainen hiphop

text: Petter debytoi vuonna 1998 menestysalbumillaan "Mitt sjätte sinne", joka johti hiphopin suureen valtavirtasuosioon Ruotsissa 1990-luvun lopulla. Hänen lisäkseen esiin nousi joukko muitakin artisteja kuten Thomas Rusiak, DJ Sleepy ja Eye N' I. Petterin jälkeen koko kansan tietoisuuteen nousivat esimerkiksi Ken Ring, Ayo, Feven, Looptroop ja Timbuktu. Feven julkaisi kriitikoiden ylistämän "Hela Vägen Ut" -albuminsa vuonna 2001, ja Looptroop alkoi saada huomiota usein yhteiskuntakriittisestä hiphopistaan kotimaansa lisäksi myös ulkomailla. Lundista kotoisin oleva Timbuktu teki läpimurtonsa ja keräsi mainetta yhtenä Ruotsin suosituimmista MC:istä.


title: Ruotsalainen hiphop

text: 2000-luvulla mainetta Ruotsin kansallisissa medioissa ovat saaneet mm. Promoe, Snook, Afasi & Filthy, Ayesha, Fjärde Världen, Fattaru, Medina, Ken Ring, Ison & Fille, Advance Patrol, Adam Tensta, Lazee, J-Son, Organism 12, Lilla Namo ja Linda Pira.


title: Ruotsalainen hiphop

text: Monet näistä artisteista ovat olleet tekemisissä ruotsalaisen hiphopin kanssa syntymästään saakka tai ainakin hyvin nuoresta. Ruotsalainen hiphop-skene on muuttunut jollain tapaa vähemmän räjähdysalttiiksi mutta on myös nykyään vähemmän vaarassa kadota kuin aiemmin. Amerikkalaisesta hiphopista saadut vaikutteet eivät ole enää niin huomattavia kuin aikaisemmin, vaikkakin yhä merkittäviä. Lisäksi vaikutteita saadaan Ranskasta, Britanniasta ja Japanista sekä muista musiikillisesti mielenkiintoisista ja innovatiivisista maista.


title: Ruotsalainen hiphop

text: Ruotsalaisessa hiphopissa on edustettuna paljon erilaisia genrejä. Vaihtoehto-hiphop on luultavasti suurempi kuin Gangsta rap ja Hardcore hiphop yhteensä, mistä hiphop-kollektiivi Kartellen on hyvä esimerkki. Ryhmä on päässyt melko lyhyessä ajassa erittäin pitkälle heidän itsensä mukaan helposti samaistuttavien tekstiensä ansiosta. Ruotsalaisessa hiphopissa on myös monia fuusiogenrejä kuten Neo soul, Grime ja Reggaeton.


title: Ruotsalainen hiphop

text: Levyjen myyntiluvut eivät välttämättä kerro koko totuutta artistin suosiosta tai merkityksestä. Tähän on syynä lähinnä tiedostonjako ja muuttuvat kulutustottumukset. Osa ruotsalaisista hiphop-artisteista julkaisee levyjä, joiden he tietävät jäävän taloudellisiksi tappioiksi, toiveenaan ansaita rahat takaisin konserttien ja muiden live-esiintymisten, sponsoroinnin, mainosten ja sekalaisten projektien kautta.


title: Ruotsalainen hiphop

text: Ruotsin hiphop-maailmassa itselleen nimeä tehneitä ihmisiä on paljon. Miespuoliset rap-artistit ovat jo pitkään dominoineet ruotsalaista hiphop-skeneä, vaikka naisartistit kuten Feven, Melinda Wrede ja Remedeeh ovat myös tunnettuja nimiä. Viime vuosina naiset ovat kuitenkin alkaneet vallata hiphopissa huomattavasti enemmän alaa. Muiden muassa Linda Piran, Lilla Namon ja Silvana Imamin levyjulkaisut osoittavat, että naisilla on jo nyt merkittävä rooli hiphopissa. Kansainvälistä menestystä saavuttaneita ruotsalaisia hiphop-artisteja ovat esimerkiksi Quincy Jones III, Looptroop Rockers, Max Peezay ja Million Stylez.


title: Ruotsalainen hiphop

text: Ruotsissa on aina ollut hiphop-ryhmiä, jotka ovat vastustaneet musiikkialan kaupallisempaa puolta ja yrittäneet löytää musiikille vaihtoehtoisia jakelu- ja markkinointikanavia. Internetillä on ollut suuri merkitys mediaviestinnässä, ja erilaisten virtuaaliyhteisöjen kautta ihmiset ovat voineet löytää kuuntelijoita musiikilleen, jopa ilman levytyssopimusta. Ruotsalaiset virtuaaliyhteisöt kuten DubCnn.se, Frizon.se ja Whoa.nu ovat keskittyneet ruotsalaiseen hiphopiin.


title: Ruotsalainen hiphop

text: Musiikin levittämiseen käytetään lisäksi esimerkiksi YouTube-, Facebook- ja Myspace-verkkosivustoja.


title: Ruotsalainen hiphop

text: Graffiteja on perinteisesti pidetty hiphopiin kuuluvana taidemuotona, ja niistä on usein puhuttu hiphopin neljäntenä elementtinä MC:iden, DJ:ien ja breakdancen lisäksi. Ruotsissa 1980-luvun alussa läpilyöneet hiphop-elokuvat "Style Wars" ja "Wildstyle" toimivat tärkeinä inspiraationlähteinä, ja vuonna 1987 ensi-iltansa sai muun muassa nuorisoväkivaltaa ja kilpailevia jengejä kuvaava kulttielokuva "Stockholmsnatt". Ensimmäisiä graffitimaalareita Tukholman alueella olivat esimerkiksi Disey, Zack, Merley (paremmin tunnettu nimellä Liam Norberg), Puppet, Razor, Zappo ja Ziggy.


title: Ruotsalainen hiphop

text: Vuonna 2004 räppäri Promoen julkaisema "These Walls Don't Lie" -klubihitti kertoo Ruotsin graffitikulttuurista ja maalareiden ottamista riskeistä.


title: Makaijat

text: Makaijat ("Mackaya") on akanttikasvien heimoon kuuluva ruohosuku.


title: Makaijat

text: Makaijat ovat monivuotisia ruohoja, joissa on kystoliittejä. Lehdet ovat ruodillisia. Kukat sijaitsevat lehtihankaisissa tai varsipäätteisissä toispuoleisissa tertuissa, joiden suojukset ovat tasasoukan keihäsmäisiä tai harvemmin kapean kolmiomaisia. Kukissa on kaksi esilehteä perän tyvellä. Verhiö on teriötorvea paljon lyhyempi, viisiliuskainen. Teriö on lähes säteittäinen, tyvestä putkimainen kärjestä kellomaisesti laajentunut. Teriön laide on kaksihuulinen, alahuuli kolmiliuskainen, ylähuuli kaksiliuskainen. Heteitä on kaksi ja ne kiinnittyvät teriön kellomaisen osan tyveen ja jäävät miltei kokonaan teriön sisään. Ponnet ovat selkäpuolelta karvaisia. Joutoheteitä on kaksi. Pohjuskehrä on epäselvä. Sikiäin on lähes soikiomainen, kussakin lokerossa on kaksi siemenaihetta. Vartalo on alaosastaan vaihtelevissa määrin karvainen, luotti on kaksiliuskainen. Hedelmä on varrellinen kota, jossa on kaksi tai neljä siementä varsien eli retinakulumien päässä.


title: Makaijat

text: Makaijalajit ovat levinneet kahdelle erilliselle alueelle, yhtäältä Himalajan alueelle, toisaalta Etelä-Afrikkaan.


title: Makaijat

text: Makaijalajeja on vain kolme, tunnetuin on makaija ("Mackaya bella").


title: Sirkka Tuomikoski

text: Sirkka Elisa Tuomikoski, o. s. "Hedlund" (s. 24. toukokuuta 1929 Metsäpirtti) on suomalainen runoilija.


title: Tubettaja

text: Tubettaja on henkilö, joka tuottaa videosisältöä verkkoon yksin tai ryhmässä. Sisältö ladataan ensisijaisesti YouTube-videopalveluun, mutta yleiskielessä termi on levinnyt tarkoittamaan myös muihin verkkopalveluihin sisältöä tuottavia henkilöitä. Tubettamisesta on muodostunut viime vuosien aikana globaalia nuorisokulttuuria.


title: Tubettaja

text: Tubettamisen ympärille on muodostunut myös erilaisia tapahtumia, kuten vuosien aikana tuhansia nuoria Helsingin Hartwall-areenalle kerännyt Tubecon sekä maailmalla satoja tuhansia kävijöitä kerännyt VidCon.


title: Tubettaja

text: Osa tubettajista elättää itsensä videoiden tekemisellä.


title: Storm-luokka

text: Storm-luokka oli Norjan laivaston kahdenkymmenen aluksen muodostama moottoritykkiveneluokka.


title: Storm-luokka

text: Vuonna 1959 Norjan hallitus teki päätöksen 23 moottoritykkiveneen hankinnasta viiden seuraavan vuoden aikana. Määrä kuitenkin supistui myöhemmin kahteenkymmeneen. Luokan ensimmäinen alus "KNM Storm" valmistettiin prototyyppinä. Se laskettiin vesille 8. helmikuuta 1963 ja alus valmistui 31. toukokuuta. Alukselle tehtiin parin seuraavan vuoden aikana runsaasti muutoksia ja se romutettiin koeajojen päätyttyä.


title: Storm-luokka

text: Alukset varustettiin myöhemmin TVT-300 optronisella tähtäimellä ja laseretäisyysmittarein. "KNM Pil" poistettiin palveluksesta 1982 ja se siirrettiin palontorjuntakoulutukseen. "KNM Glimt", "KNM Arg", "KNM Brann", "KNM Tross", "KNM Traust", "KNM Brott", "KNM Odd" ja "KNM Rokk" poistettiin palveluksesta 1991-1992. Aluksista kolme myytiin ilman aseita Latvialle, Liettualle ja Virolle joulukuussa 1994.


title: Kaukosaari

text: Kaukosaari on 6,5 hehtaarin kokoinen saari Köyliönjärvessä. Saari sijaitsee järven pohjoisosassa Kirkkosaaren ja Kirkkokarin välissä ja on osa järven pohjassa kulkevaa harjujaksoa.


title: Kaukosaari

text: Kaukosaari on Säkylänharjun jatke kuten Kirkkosaarikin. Kaukosaaren kasvistoon on vaikuttanut pitkään jatkunut hevosten laiduntaminen. Saarella on useita niittyjä, jotka pilkkovat saaren lehtipuumetsää. Kaukosaaren kasvillisuuteen kuuluvat myös kataja, mukulaleinikki ja keltavuokko. Kaukosaari kuuluu Köyliönjärven Natura 2000 -alueeseen. Se on myös osa Köyliönsaaren Vanhakartanon ja kirkon historiallista maisemaa, jonka museovirasto on määritellyt Valtakunnallisesti merkittäväksi rakennetuksi kulttuuriympäristöksi.


title: Èze

text: Èze on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Välimeren rannalla kymmenen kilometriä Nizzasta itään. Èzen kylä on rakennettu korkealle kukkulalle noin 500 metrin korkeuteen.


title: Èze

text: Èze kuuluu 16 Nizzan lähellä sijaitsevan vuoristokylän matkailureittiin "Route des Villages Perchés". Reitin muut kylät ovat Aspremont, Carros, Castagniers, Coaraze, Colomars, Duranus, Falicon, La Gaude, Lantosque, Levens, La Roquette-sur-Var, Saint-Blaise, Saint-Jeannet, Tourrette-Levens ja Utelle.


title: Èze

text: Èzen kylään nouseva tie on ollut suosittu reitti pyöräilykilpailuissa. Vuodesta 1969 lähtien se on ollut useasti maalietappina Pariisi–Nizza-ajossa.


title: Jorma Pakkanen

text: Jorma Antero Pakkanen (s. 20. toukokuuta 1929 Sortavalan maalaiskunta) on suomalainen kirkkoherra ja kirjailija.


title: Jorma Pakkanen

text: Pakkanen kävi Sortavalan lyseota 1942–1944 ja Turun suomalaista yheiskoulua 1945–1950. Ylioppilaaksi päästyään hän opiskeli teologiaa Helsingin yliopistossa 1950–1955.


title: Jorma Pakkanen

text: Pakkanen oli pappina Joutsassa 1956–1958 ja Virolahdella 1958–1962. Sen jälkeen hän oli Herättäjä-Yhdistyksen matkapappina 1962–1964 asuen Tampereella. Viimeksi Pakkanen oli kirkkoherrana Ristijärvellä 1964–1967 ja Reposaaressa 1968–1992.


title: Irma Polari

text: Irma Ilona Polari (sukunimi vuoteen 1957 "Pollari", s. 25. toukokuuta 1929 Sortavala) on suomalainen näytelmäkirjailija.


title: Irma Polari

text: Polari on koulutukseltaan farmaseutti ja hän on toiminut myös kulttuuritoimittajana ja lehdistöavustajana.


title: Jan Elfgren

text: Jan William Elfgren (s. 30. toukokuuta 1929 Helsinki) on suomalainen ruotsin kielellä kirjoittava kirjailija.


title: Jan Elfgren

text: Elfgrenin vanhemmat olivat kuvanveistäjä Gunnar Elfgren ja kirjailija Liv Tegengren. Hän on työskennellyt toimittajana Helsingissä.


title: La Turbie

text: La Turbie on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Välimeren läheisyydessä Ranskan Rivieralla ja sillä on vähän yhteistä rajaa Monacon kanssa. Kunnan nähtävyys on massiivinen Alppien voitonmerkki Trophée des Alpes, jonka roomalaiset pystyttivät vuonna 6 eaa.


title: Liv Tegengren

text: Liv Tegengren (21. lokakuuta 1905 Helsinki – 25. toukokuuta 1995) oli suomalainen ruotsin kielellä kirjoittanut kirjailija ja kääntäjä.


title: Liv Tegengren

text: Liv Tegengrenin vanhemmat olivat kirjakauppias Elis Östen Tegengren (1877–1957) ja Karin Maria Rehnström (1880–1936). Hän oli naimisissa 1928–1935 kuvanveistäjä Karl Gunnar Elfgrenin kanssa, 1938–1939 kirjailija Bror Erik Thermanin kanssa ja 1946–1991 Torger Carolus Enckellin (1901–1991) kanssa.


title: Liv Tegengren

text: Nimellä "Liv Tegengren":


title: Liv Tegengren

text:
Nimellä "Liv Elfgren":
Nimellä "Liv Enckell":


title: Uhn Tiss Uhn Tiss Uhn Tiss

text: Uhn Tiss Uhn Tiss Uhn Tiss on yhdysvaltalaisyhtye Bloodhound Gangin kappale heidän neljänneltä, Hefty Fine-studioalbumilta. Sen julkaisi Jimmy Franks Recording Company albumin toisena singlenä 25. marraskuuta 2005. Kappaleen nimi on onomatopoeettinen esitys tyypillisestä dancebiitistä. Kappaleesta muodostui kohtalainen menestys, päästyään listoille kuudessa eri valtiossa, joista kolmessa se pääsi listan viidentoista parhaan joukkoon.


title: Uhn Tiss Uhn Tiss Uhn Tiss

text: CD single


title: Alvin ja pikkuoravat: Reissussa

text: Alvin ja pikkuoravat: Reissussa () on Walt Beckerin ohjaama yhdysvaltalainen koko perheen tietokoneanimoitu komediaelokuva. Se sai ensi-iltansa joulukuussa 2015. Elokuvan pääosissa nähdään edellisistä Alvin ja pikkuoravat -elokuvasta tutut oravat Alvin, Tero ja Simo.


title: Alvin ja pikkuoravat: Reissussa

text: "Alvin ja pikkuoravat: Reissussa" on jatkoa elokuville "Alvin ja pikkuoravat" (2007), "Alvin ja pikkuoravat 2" (2009) ja "Alvin ja pikkuoravat 3" (2011).


title: Alvin ja pikkuoravat: Reissussa

text: Kesäkuussa 2013 20th Century Fox ilmoitti suunnitelmistaan tuoda neljäs "Alvin ja pikkuoravat" -elokuva elokuvateatteriin vuoden 2015 lopulla. Randi Mayem Singer alkoi työstämään elokuvan käsikirjoitusta elokussa 2014. Hieman myöhemmin ohjaajaksi valittiin Walt Becker.


title: Alvin ja pikkuoravat: Reissussa

text: Elokuvan soundtrack julkaistiin 11. joulukuuta 2015 Republic Recordsin alaisuudessa nimellä "Alvin and the Chipmunks: The Road Chip: Original Motion Picture Soundtrack".


title: Suomen santarmihallitus

text: Suomen santarmihallitus oli Suomen suuriruhtinaskunnassa vuosina 1867–1917 toiminut venäläinen virasto. Viraston tehtäviin kuului valtiollisten rikosten tutkinta sekä passien tarkastukset satamissa ja raja-asemilla. Virasto raportoi havainnoistaan Suomen kenraalikuvernöörille ja se sai toimeksiantoja kenraalikuvernööriltä, prokuraattorilta ja läänien kuvernööreiltä. Santarmit valvoivat järjestystä varuskunnissa, sotilasparaateissa, juhlissa, markkinoilla ja yleisissä kokouksissa. Heidän tehtäviinsä kuului myös matkustajaliikenteen tarkkailu. Santarmihallitus toimi vuodesta 1904 ns. Ohranan talossa Helsingissä.


title: Suomen santarmihallitus

text: Ensimmäiset santarmikomennuskunnat perustettiin Suomen suuriruhtinaskuntaan jo 1817 Kuopioon ja Viipuriin samoihin aikoihin kun santarmilaitos perustettiin Venäjällä. Vuonna 1867 perustetun Suomen santarmihallituksen lisäksi perustettiin 1870 Suomen rautateiden santarmipoliisihallitus. Suomen santarmihallituksen toiminta päättyi Venäjän maaliskuun 1917 vallankumouksen jälkeen.


title: Suomen santarmihallitus

text: Santarmihallituksen arkiston asiakirjoja tiedetään poltetun ainakin vuosina 1902, 1905 ja 1917. Suurin osa santarmihallituksen arkiston asiakirjoista luovutettiin vuosina 1926–1927 Neuvostoliittoon Tarton rauhansopimukseen liittyneen arkistonvaihdon yhteydessä. Jäljellä olevaa aineistoa säilytetään Kansallisarkistossa. Arkiston asiakirjojen pääkielenä oli venäjä. Suurin osa asiakirjoista liittyy vuoden 1905 suurlakon aikaan sekä ensimmäisen maailmansodan vuosiin 1914-1917.


title: Problem (kappale)

text: Problem on yhdysvaltalaislaulaja Ariana Granden kappale, jolla vierailee australialaisräppäri Iggy Azalea. Sen julkaisi Republic Records Granden My Everything-studioalbumin johdantosinglenä 28. huhtikuuta 2014. Kappaleen sanoittivat Ariana Grande, Iggy Azalea, Savan Kotecha, Ilya sekä Max Martin, joista kaksi viimeisintä myös tuottivat kappaleen yhdessä Shellbackin kanssa. "Problem" on ylätempoinen dancepop- ja R&B-kappale, joka koostuu rumpuihin, saksofoniin ja trumpetteihin pohjautuvasta melodiasta. Kappaleen kertosäe sisältää kreditoimattomia sanoja yhdysvaltalaiselta hip hop artisti Big Seanilta. Sanoituksellisesti Grande on kertonut kappaleen kertovan "tunteesta, kun on kauhuissaan lähestymässä uudelleen suhdetta, joka on mennyt pieleen, mutta haluaa siitä huolimatta suhdetta takaisin enemmän kuin mitään muuta".


title: Problem (kappale)

text: "Problem" sai pääosin positiivisen vastaanoton musiikkikriitikoilta; monet ylistivät sen kokonaistuotantoa saksofonien sisällyttämisen ansiosta, kun taas toiset yllättyivät kappaleen takaisiniskevästä äänestä sekä 1990-luvun vaikutteista. Kappale debytoi Billboard Hot 100-listan sijalla kolme, myyden 438 000 kopiota sen ensimmäisen viikon aikana, muodostuen Granden uran eniten digitaalisena myydyksi singleksi. Myöhemmin kappale pääsi listan sijalle kaksi, ohittaen "The Wayn" hänen suurimpana hittinä Yhdysvalloissa. Siitä tuli myös Azalean toiseksi parhaiten menestynyt kappale Yhdysvalloissa heti hänen oman singlensä "Fancyn" jälkeen. "Problem" pysyi Billboard Hot 100-listan kymmenen parhaan joukossa ensimmäiset kuusitoista viikkoa, saavuttaen sijan kolme debyytin 7. toukokuuta 2014 sekä pudoten kymmenen parhaan joukosta 27. elokuuta 2014. Kappale menestyi erittäin hyvin myös kansainvälisesti, saavutettuaan singlelistan kärjen Irlannissa, Uudessa-Seelannissa, Skotlannissa sekä Isossa-Britanniassa, Kymmenen parhaan joukkoon se pääsi myös monissa muissa valtioissa, mukaan lukien Australiassa, Kanadassa, Ruotsissa, Tanskassa ja Kreikassa. "Problem" teki myös historiaa Britannian singlelistalla, oltuaan siellä listahistorian ensimmäinen kappale, joka on saavuttanut listan kärjen sekä myynti- että lataustilastoissa. Se saavutti myös "Billboard" Pop ja Rhytmic Songs-radiolistojen kärjet.


title: Problem (kappale)

text: Markkinoidakseen kappaletta Grande esitti sen livenä ensin vuoden 2014 Radio Disney Music Awardsissa, jota seurasivat esitykset vuoden 2014 iHeartRadio Music Awardsissa, Ellen DeGeneres Showssa sekä vuoden 2014 Billboard Music Awardsissa. Kappaleeseen liittyvä musiikkivideo kuvattiin singlejulkaisua seuraavana päivänä, jonka tuottajana toimi Nev Todorovic. Video julkaistiin Granden virallisella VEVO-kanavalla 30. toukokuuta 2014. Recording Industry Association of America (RIAA) on palkinnut kappaleen viisinkertaisella platinalla. Video voitti vuoden 2014 MTV Video Music Awardsissa kategoriassa "Paras popkappaleen musiikkivideo" sekä kappale itsessään voitti vuoden 2014 MTV Europe Music Awardsissa kategoriassa "Paras kappale".


title: My Immortal

text: My Immortal on yhdysvaltalaisen rock-yhtye Evanescencen kappale heidän Fallen-debyyttistudioalbumilta. Sen julkaisi Wind-up Records albumin kolmantena singlenä 8. joulukuuta 2003. Kappaleen sanoituksesta vastasi kitaristi Ben Moody lukuun ottamatta siltaosuutta, jonka sanoitti myöhemmin yhtyeen päälaulaja Amy Lee. Kappaleen tuotannosta vastasi Dave Fortman. "My Immortal" sisällytettiin myöhemmin myös heidän "Mystary" EP:lle sekä demoalbumi "Originille". Alun perin "Originilla" ollut versio sisällytettiin "Fallenille". Kappaleen singleversiota kutsuttiin "bändiversioksi" yhtyeen esittämän siltaosuuden sekä loppusäkeistön takia.


title: My Immortal

text: "My Immortal" on piano rock-kappale, joka on sanoitettu hitaalla ja vapaalla tempolla. Moody on kertonut saaneensa inspiraation kappaleen sanoittamiseen hänen isoisänsä kuoleman jälkeen. Sanoituksellisesti se kertoo "hengen majoittumisesta sinuun sen kuoleman jälkeen ja sinun metsästämisestä siihen asti kunnes itseasiassa toivot että henki olisi jo kadonnut, koska se ei tahdo jättää sinua rauhaan". Kriittinen vastaanotto kappaletta kohtaan oli positiivista, kriitikkojen kehuessa sen pianomelodiaa. Vuonna 2005 kappale oli ehdolla 47:ssä Grammy-palkintogaalassa kategoriassa "Paras duon tai yhtyeen popesitys sanoilla". Kappale oli kaupallisesti menestys, saavutettuaan sijoituksia kymmenen parhaan joukosta yli kymmenessä eri valtiossa. Se saavutti myös Yhdysvaltain Billboard Hot 100-listan sijan seitsemän sekä saavutti listan kärjen Kanadassa, Kreikassa ja Yhdysvaltain Adult Pop Songs-listalla. Kappale palkittiin kullalla Yhdysvalloissa ja platinalla Australiassa.


title: My Immortal

text: Kappaleeseen liittyvä musiikkivideon ohjasi David Mould ja se kuvattiin kokonaan mustavalkoisena Gothic Quarterissa, Barcelonassa 10. lokakuuta 2003. Videolla nähdään Lee istumassa sekä laulamassa lukuisissa kohteissa siten että ei kertaakaan kosketa maata. Videolla näytetään kohtauksia myös Moodysta, mutta hän ei ole kertaakaan Leen tai bändin kanssa. Video oli ehdolla vuoden 2004 MTV Video Music Awardsissa kategoriassa "Paras rockvideo". Yhtye on esittänyt kappaleen livenä heidän Fallen Tour ja The Open Door Tour-kiertueilla. Se esitettiin myös livenä joidenkin heidän televisioesiintymisten ja palkintoseremonioiden kuten Billboard Music Awardsin yhteydessä.


title: Shut Up

text: Shut Up on yhdysvaltalaisen hip hop-yhtye The Black Eyed Peasin kappale. Sen julkaisivat A&M Records, Will.i.am Music Group ja Interscope Records yhtyeen kolmannen, Elephunk-studioalbumin toisena singlenä vuonna 2003. Sanoituksiltaan se kertoo tuhoisasta seurustelusuhteesta, kertosäkeen edetessä seuraavasti; "shut up, just shut up shut up". Kappaleen radioversio sisällytettiin vuonna 2004 julkaistulle Yhdysvaltain Now That's What I Call Music! 15-kokoelma-albumille.


title: Hey Mama

text: Hey Mama on yhdysvaltalaisen hip hop-yhtye The Black Eyed Peasin kappale. Se julkaistiin yhtyeen kolmannen, Elephunk-studioalbumin kolmantena singlenä 12. tammikuuta 2004. Kappale oli kaupallinen menestys, saavutettuaan Yhdysvaltain Billboard Hot 100-listan sijan kaksikymmentäkolme sekä päästyään viiden parhaan joukkoon muun muassa Australiassa, Irlannissa, Saksassa, ja Sveitsissä.


title: Luettelo Ruotsin ilmavoimien kalustosta

text: Tämä on luettelo Ruotsin ilmavoimien nykyisestä kalustosta.


title: AB-FUBINACA

text: AB-FUBINACA on tutkimuskemikaali joka luokitellaan synteettiseksi kannabinoidiksi, ja sen vaikutuksista ihmiselimistöön on niukasti kliinistä tutkimustietoa. Lääkeyritys Pfizer kehitti yhdisteen kipulääkkeeksi vuonna 2009 mutta se ei ikinä päätynyt lääkintäkäyttöön ihmisillä. Vuonna 2012 huomattiin aineen potentiaalinen käyttö kannabissekoituksissa Japanissa yhdessä samankaltaisen aineen, AB-PINACA kanssa.


title: AB-FUBINACA

text: Tammikuussa 2014, AB-FUBINACA määriteltiin luokan 1 huumausaineeksi Yhdysvalloissa.


title: Tommi Vasankari

text: Tommi Vasankari on suomalainen lääkäri, joka työskentelee UKK-instituutin johtajana.


title: Tommi Vasankari

text: Vasankari on koulutukseltaan lääketieteen tohtori. Hän on liikuntafysiologian dosentti Turun yliopistossa ja toimii Maailman terveysjärjestön HEPA Europe -verkoston hallituksen puheenjohtajana. Vasankari aloitti UKK-instituutin johtajana joulukuussa 2007. Hän on työskennellyt myös Suomen urheiluopiston lääkäriaseman johtajana Vierumäellä, Suomen Olympiakomitean ylilääkärinä ja terveysliikunnan professorina Turun yliopistossa. Tutkimustyössään Vasankari on keskittynyt liikunnan ja ravitsemuksen terveysvaikutusten selvittämiseen sekä uusien sydän- ja verisuonitautien riskitekijöihin.


title: Luettelo Korean demokraattisen kansantasavallan ilmavoimien kalustosta

text: Tämä on luettelo Korean demokraattisen kansantasavallan ilmavoimien nykyisestä kalustosta.


title: Teppo Säkkinen

text: Teppo Säkkinen oli Keskustanuorten puheenjohtaja. Hän toimi tehtävässään vuosina 2013–2015.


title: Teppo Säkkinen

text: Säkkinen valittiin puheenjohtajaksi 2013 Mikkelin liittokokouksessa Antti Kurvisen luovuttua tehtävästä. Säkkisen lisäksi puheenjohtajaehdokkaita olivat Katja Asikainen, Joonas Könttä, Sallamaarit Markkanen ja Elina Lappalainen. Heistä toiselle vaalikierrokselle päätyi Säkkisen lisäksi Könttä. Vuodesta 2015 liittoa on johtanut Hilkka Kemppi.


title: Teppo Säkkinen

text: Säkkinen on toiminut lisäksi Suomen Lukiolaisten Liiton puheenjohtajana vuonna 2010.


title: Linné-yliopisto

text: Linné-yliopisto on ruotsalainen valtiollinen yliopisto, joka perustettiin 1. tammikuuta 2010 Växjön yliopiston ja Kalmarin korkeakoulun yhdistyttyä. Näiden olemassaolo erillisinä oppilaitoksina lakkasi samana päivänä. Yliopiston nimi on kunnianosoitus tutkija Carl von Linnélle, joka syntyi Råshultin apupappilassa Stenbrohultissa, Smoolannissa. Yliopiston toiminta keskittyy pääasiassa Växjöhön ja Kalmariin, mutta sillä on koulutusta myös Hultsfredissä, Ljungbyssä ja Nybrossa. Yliopiston rehtorina on toiminut sen perustamisesta lähtien Stephen Hwang, ja yliopiston johtaja on Per Brolin.


title: Linné-yliopisto

text: Linné-yliopiston muodostuminen alkoi strategisena yhteistyönä vuonna 2004. Blekingen teknillisen korkeakoulun vetäydyttyä yhteistyöstä 2008 jäljelle jäivät Växjön yliopisto ja Kalmarin korkeakoulu, jotka yhdistyivät vuonna 2010.


title: Linné-yliopisto

text: Joulukuussa 2008 asetettiin Lars Haikolan johtama organisaatiokomitea, jonka tehtävänä oli mm. päättää Linné-yliopiston henkilöstöstä. Ruotsin hallitus oli antanut komitealle tehtäväksi toimia Linné-yliopiston väliaikaisena hallituksena vuoden 2009 ajan. Komitea esitteli 3. kesäkuuta 2009 ehdotuksenaan rehtoriksi Stephen Hwangin, joka oli fysiikan professori ja toiminut aiemmin Karlstadin yliopistossa. Ruotsin hallitus valitsi 27. elokuuta 2009 Stephen Hwangin Linné-yliopiston rehtoriksi ajalle 1. tammikuuta 2010 – 31. joulukuuta 2015.


title: Linné-yliopisto

text: Peruskoulutus kattaa yli 60 perustutkinto-ohjelmaa ja täydennyskoulutusta, ja kaiken kaikkiaan tarjolla on yli 1200 kurssia yli 50 eri aineesta. Maisteritutkinnon voi suorittaa yli 20 aineessa. Yliopiston tutkimustyö pitää sisällään humanististen tieteiden, yhteiskuntatieteiden, luonnontieteiden ja tekniikan kaltaisia aloja.


title: Linné-yliopisto

text: Linné-yliopistossa toimivat seuraavat tiedekunnat (virallinen, ruotsinkielinen nimi sulkeissa):


title: Linné-yliopisto

text: Opettajien koulutuksesta vastaa opettajankoulutuksen toimikunta (Nämnden för lärarutbildning), ja Linné-yliopiston pedagogista kehitystyötä koordinoi yliopistopedagoginen yksikkö (Universitetspedagogiska enheten).


title: Linné-yliopisto

text: Tiedekuntien alaisuudessa toimivat laitokset (virallinen, ruotsinkielinen nimi sulkeissa):


title: Linné-yliopisto

text: Kauppakorkeakoulu:


title: Linné-yliopisto

text: Terveys- ja biotieteiden tiedekunta:


title: Linné-yliopisto

text: Taiteiden ja humanististen tieteiden tiedekunta:


title: Linné-yliopisto

text: Yhteiskuntatieteellinen tiedekunta:


title: Linné-yliopisto

text: Teknillinen tiedekunta:


title: Linné-yliopisto

text: Muita yksikköjä (virallinen, ruotsinkielinen nimi sulkeissa):


title: Linné-yliopisto

text: Linné-yliopistossa toimii yksi yhteinen ylioppilaskunta, Linnéstudenterna. Se perustettiin 1. heinäkuuta 2010 aiempien Kalmarin ja Växjön ylioppilaskuntien yhdistyttyä. Osakuntia Linné-yliopistossa on viisi: Smålands Nation, SkåneS Nation, Norrlands Nation, Västkustens Nation ja Östgöta Nation.Växjö:


title: Linné-yliopisto

text: Kalmar:


title: Luettelo Valko-Venäjän ilmavoimien kalustosta

text: Tämä on luettelo Valko-Venäjän ilmavoimien nykyisestä kalustosta.


title: Richard Impola

text: Richard Impola (1923 – 18. maaliskuuta 2015) oli amerikansuomalainen kirjallisuuden professori ja kääntäjä. Impola toimi englannin kielen ja englanninkielisen kirjallisuuden professorina. Hän käänsi englanniksi sekä runoa että proosaa, muun muassa Väinö Linnan "Täällä Pohjantähden alla" -trilogian, jonka kolmas osa ilmestyi samana päivänä kuin hänelle myönnettiin vuonna 2003 ansioistaan Suomen Leijonan I lk:n ritarin merkki.


title: Richard Impola

text: Impolan vanhemmat muuttivat 1900-luvun vaihteessa Michiganiin Pohjanmaan Siikajoelta. Perheeseen syntyi kymmenen lasta, joista Richard Impola on yhdeksäs. Hän ei oppinut lapsuudessaan suomea vaikka kuulikin sitä jatkuvasti.


title: Richard Impola

text: Impola opiskeli New Yorkissa Columbian yliopistossa englannin kieltä ja kirjallisuutta. New Yorkin suomalaispiireissä hän tutustui tulevaan vaimoonsa Helviin. Impola työskenteli professorina Columbian yliopistossa vuoteen 1983. Eläkkeelle jäätyään hän ryhtyi kääntämään Linnan "Pohjantähti"-trilogiaa. Sittemmin hän käänsi muun muassa useita Kalle Päätalon teoksia ja Aleksis Kiven "Seitsemän veljestä".


title: Yhtenäisyys (latvialainen puolue)

text: Yhtenäisyys (, lyh. V) on latvialainen keskusta-oikeistolainen puolue. Yhtenäisyys on muodostettu alun perin Uusi aika -puolueen, Kansanliiton ja Toisenlaisen politiikan yhdistyksen vaaliliittona vuonna 2010. Virallinen puolue siitä tuli vuonna 2011. Yhtenäisyyttä pidetään yksilönvapauksien suhteen liberaalina, mutta ytimeltään kuitenkin keskusta-oikeistolaisena talouskonservatiivisena puolueena.


title: Yhtenäisyys (latvialainen puolue)

text: Yhtenäisyys oli Latvian johtava puolue aina vuoteen 2014 saakka. Vielä vuoden 2014 parlamenttivaaleissa Yhtenäisyys sai 23 paikkaa, mikä teki siitä Saeiman toiseksi suurimman puolueen. Yhtenäisyyden kannatus pysytteli vaalien jälkeen korkealla mielipidemittauksissa puheenjohtaja Laimdota Straujuman toimiessa samaan aikaan pääministerinä, mutta puolue ajautui kuitenkin pian sisäisiin riitoihin minkä aikana sen kannatus romahti. Vaikutusta oli myös suositun entisen pääministerin Valdis Dombrovskisin lähdöllä EU-komissaariksi Brysseliin.


title: Yhtenäisyys (latvialainen puolue)

text: Talousministerinä toiminut Arvils Ašeradens valittiin puolueen johtoon elokuussa 2017 edeltäjänsä, entisen EU-komissaarin Andris Piebalgsin jätettyä tehtävänsä oltuaan puheenjohtajana vain vuoden. Piebalgs ei ollut onnistunut puolueen yhdistämisessä osan parlamenttiedustajista suunnitellessa jopa kilpailevan puolueen perustamista. Vuoden 2018 parlamenttivaaleissa Yhtenäisyys kärsi vaalitappion saaden 6,69 % äänistä paikkamäärän pudotessa kahdeksaan, mikä teki siitä Saeiman pienimmän puolueen.


title: Kakkomäen hyppyrimäet

text: Kakkomäen hyppyrimäet on neljän hyppyrimäen muodostama mäkihypyn suorituspaikka Pielavedellä Kakkomäen ulkoilualueella.


title: Kakkomäen hyppyrimäet

text: Kakkomäen neljä hyppyrimäkeä rakennettiin talkoovoimin syksyllä 1991. Avajaisia vietettiin saman vuoden joulukuussa.


title: Kakkomäen hyppyrimäet

text:
Mäkiennätyksen 42,0 metriä on hypännyt Roope Räsänen.
Naisten mäkiennätyksen 27,0 metriä on hypännyt Emilia Sorvisto.
Mäkiennätyksen 20,5 metriä on hypännyt Juho Ojala.
Naisten mäkiennätyksen 20,5 metriä on hypännyt Emilia Sorvisto.
Mäkiennätyksen 15,0 metriä on hypännyt Juho Ojala.
Naisten mäkiennätyksen 14,5 metriä on hypännyt Elli Seppänen.
Mäen K-piste sijaitsee 8 metrissä, mäessä ei ole muovitusta.


title: Kakkomäen hyppyrimäet

text: Mäkiennätyksen 6,5 metriä on hypännyt Andri Soome kaksi kertaa 14. maaliskuuta 2015 Pielaveden kilpailuissa. Naisten mäkiennätyksen 6,5 metriä on hypännyt Heta Sillanpää 14. maaliskuuta 2015 Pielaveden kilpailuissa.


title: Koko yön minun poikani valvoi

text: Koko yön minun poikani valvoi on Arja Saijonmaa albumi vuodelta 1973.


title: Koko yön minun poikani valvoi

text: Kaikki sävellykset Otto Donner.


title: FS Argonaute (S636)

text: Argonaute (runkonumero S636) oli Ranskan laivaston Aréthuse-luokan sukellusvene.


title: FS Argonaute (S636)

text: Alus tilattiin Cherbourgin laivastontelakalta. Sen köli laskettiin maaliskuussa 1955, ja se laskettiin vesille 29. kesäkuuta 1957. Alus otettiin palvelukseen 23. lokakuuta 1958.


title: FS Argonaute (S636)

text: "Argonaute" sijoitettiin palvelukseen otettaessa Välimeren laivastoon Touloniin. Alus poistettiin palveluksesta 31. heinäkuuta 1982. Alus on ollut vuodesta 1991 näytteillä ja museoituna Pariisin Parc de la Villettessä, tiedekeskus Cité des sciences et de l’industrien yhteydessä.


title: FS Ariane (S640)

text: Ariane (runkonumero S640) oli Ranskan laivaston Aréthuse-luokan sukellusvene.


title: FS Ariane (S640)

text: Alus tilattiin Cherbourgin laivastontelakalta. Sen köli laskettiin lokakuussa 1955 ja alus laskettiin vesille 12. syyskuuta 1958. Alus otettiin palvelukseen 16. maaliskuuta 1960.


title: FS Ariane (S640)

text: "Aréthuse" sijoitettiin palvelukseen otettaessa Brestiin ja se oli Algerian sotatoimien ajan 1959-1963 Mers el Kebiriin sijoitetussa Atlantin laivaston 1. sukellusvenelaivueessa (). Se siirrettiin 1963 Touloniin. Alus poistettiin palveluksesta 31. maaliskuuta 1981. Alus upotettiin 25. toukokuuta 1985 55 metrin syvyyteen Giensin edustalle, jonka jälkeen kahdeksan metrin päässä aluksen rungosta räjäytettiin tuhoamispanos.


title: Hai Hortto Kaalot

text: Hai Hortto Kaalot on Hortto Kaalon albumi vuodelta 1973.


title: Kvalitatiivinen analyysi

text: Kvalitatiivinen analyysi saattaa viitata seuraaviin


title: Jouppilanvuoren hyppyrimäet

text: Jouppilanvuoren hyppyrimäet on neljän hyppyrimäen muodostama mäkihypyn suorituspaikka Seinäjoella Jouppilanvuorella.


title: Jouppilanvuoren hyppyrimäet

text: Jouppilanvuoren hyppyrimäki oli rakennettu kokonaan kyllästetystä puusta ja siinä oli myös kyllästetystä puusta rakennettu alastulorinne. Mäen K-piste sijatsi 64 metrissä. Jouppilanvuoren hyppyrimäki purettiin sen huonon kunnon takia vuonna 2005 ja tilalle rakennettiin samana vuonna K25-, K10-, K4-mäet. K17 muovitettu hyppyrimäki rakennettiin kesällä 2012 ja samalla K10- ja K4-mäkien alastulorinteisiin asennettiin muovitus.


title: Jouppilanvuoren hyppyrimäet

text:
Mäkiennätyksen 26,0 metriä on hypännyt Lauri Ala-Talkkari.
Naisten mäkiennätyksen 23,0 metriä on hypännyt Kaisa Lindberg.
K17 -hyppyrimäki rakennettiin kesällä 2012 ja rakennettaessa sen alastulorinteeseen asennettiin muovitus. Mäen HS-piste sijaitsee 20 metrissä.


title: Jouppilanvuoren hyppyrimäet

text:
Mäkiennätyksen 17,0 metriä on hypännyt Paavo Romppainen.
Naisten mäkiennätyksen 16,5 metriä on hypännyt Elli Seppänen.
Kesämäkiennätyksen 16,0 metriä on hypännyt Topi Kuusisto.
Naisten kesämäkiennätyksen 15,0 metriä on hypännyt Sanni Tuomisto.
Mäki rakennettiin vuonna 2005 ja kesällä 2012 mäen alastulorinteeseen asennettiin muovitus.


title: Jouppilanvuoren hyppyrimäet

text: Mäkiennätyksen 10,5 metriä on hypännyt Tuomas Meis kaksi kertaa 24.1.2015 Liito-orava Cupissa. Naisten mäkiennätyksen 8,5 metriä ovat hypänneet Emilia Sorvisto 4.3.2012 Liito-orava Cupissa ja Elsa Thors 24.1.2015 Liito-orava Cupissa.


title: Jouppilanvuoren hyppyrimäet

text: Kesämäkiennätyksen 10,5 metriä on hypännyt Elmeri Perälä 7.10.2012 Liito-orava kesä Cupissa. Naisten kesämäkiennätyksen 9,5 metriä on hypännyt Pinja Koivisto kaksi kertaa 7.10.2012 Liito-orava kesä Cupissa.


title: Jouppilanvuoren hyppyrimäet

text: Mäkiennätyksen 4,0 metriä ovat hypänneet Juho Ojanen 25.1.2009 Liito-orava Cupissa, Roope Rinta 21.2.2010 Liito-orava Cupissa, Miiko Sivula kaksi kertaa 4.3.2012 Liito-orava Cupissa, Aatu Ranto 4.3.2012 Liito-orava Cupissa, Mika Kärkkäinen kaksi kertaa 4.3.2012 Liito-orava Cupissa ja Jaakko Romppainen 4.3.2012 ja 10.2.2013 Liito-orava Cupissa.


title: Jouppilanvuoren hyppyrimäet

text: Naisten mäkiennätyksen 4,5 metriä on hypännyt Emilia Sorvisto 21.2.2010 Liito-orava Cupissa.


title: Rakkauden katse

text: Rakkauden katse on Tuulikki Elorannan esikoislevy vuodelta 1973.


Studio25


title: Studio25

text: Studio25 on merkkivaatteiden jälleenmyyjä ja maahantuoja. Yrityksen juuret ulottuvat vuoteen 1952, ja ensimmäinen liike ketjun nimellä avattiin vuonna 1977.


title: Studio25

text:
Studio25:n tarina alkaa kolmen sukupolven takaa. Toisen maailmansodan jälkeen Studio25:n perustaja Martti Suominen loukkaantui vakavasti eikä enää voinut työskennellä ruumiillisessa työssä. Hänen oli keksittävä uudet kuviot elannon hankkimiseksi, mikä tuohon aikaan ei ollut helppoa. Vuonna 1952 hän sai hankittua vanhan Fordin, jolla hän päätti lähteä ovelta ovelle lähikyliin vaatteita myymään. Asiakkaat saivat kätevästi tavarat suoraan kotiinsa, ja mukavat yhteiset juttutuokiot olivat aina odotettuja hetkiä. Työstä muodostui Martti Suomiselle suuri rakkaus.
Sillä välin, kun Martti Suominen huristeli maakunnassa, oli hänen vaimollaan, Raakkelilla, toripaikka hoidettavana Uudenkaupungin keskustassa. Talvet olivat jäätävän kylmiä, ja Raakkel Suominen paleli kojussaan, kun hän myi pukimia. Huolehtivana aviomiehenä Martti Suominen perusti ensimmäisen kivijalkakauppansa vuonna 1954 ja nimesi sen R. Suomiseksi vaimonsa Raakkelin mukaan. Näin ei Raakkelin tarvinnut enää hytistä ulkosalla pukimiensa kera, vaan torimyyjä sai oman myymälänsä.


title: Studio25

text: Vuonna 1977 Martti ja Raakkel Suomisen poika, Markku, otti vetovastuun liiketoiminnasta uusin ideoin ja ottein. Farmarihousuista oli kysyntää, ja näin ollen päätettiin avata vaatemyymälä, joka nimettiin New York Cityssä olevan kuuluisan yökerhon, Studio54:n, mukaan. 54 korvautui 25:llä, koska se oli silloisen myymälän kadunnumero. Studio25 osoittautui menestykseksi, ja siitä kehkeytyi myös nuorison kohtaamispaikka Uudessakaupungissa.


title: Studio25

text: Vuonna 1985 Studio25 laajensi Turkuun vuonna 1985. Myymälä koki kovia jo ennen varsinaista avaamista, sillä tavarantoimittajat boikotoivat muiden kauppiaiden painostuksesta Studio25:ttä eivätkä suostuneet myymään Studio25:lle tuotteita myyntiin. Kuin nurkkaanajettuna päättivät Markku ja hänen vaimonsa Anne Suominen lähteä hakemaan vaatteita myyntiin sieltä, mistä niitä oli saatavilla eli maailmalta. Markku ja Anne Suominen toivat vaatteita eritoten Lontoosta, ja erikoiset vaatekappaleet tekivät kuluttajiin vaikutuksen. Studio25 oli trendikuluttajan ykkösvalinta, koska se kykeni tarjoamaan tuotteita, joita ei muualta saanut. Sabotointiyritykset kääntyivätkin lopulta siis Studio25:n menestykseksi.


title: Studio25

text: Vuonna 2003 remmiin astui Sami Suominen, Markku ja Anne Suomisen esikoispoika. Sami Suomisen myötä yhtiö on kasvanut franchising-ketjuksi, ja yritys tuo maahan sellaisia merkkejä kuten Bench ja Rich & Royal. Yritys on siis kehittynyt pienestä kauppa-autoilusta ja torimyynnistä suomalaiseksi vaateketjuksi, jonka toimipisteitä löytyy ympäri Suomen. Vaikka elämme muuttuvassa maailmassa, on Studio25:n perusideologia säilynyt: ideana on tuoda muotia maailmalta suurille persoonille pieneen Suomeen.


title: Omat hommat

text: Omat hommat on Esa Helasvuon levy vuodelta 1974.


title: Omat hommat

text: Kaikki kappaleet säveltänyt Esa Helasvuo.


title: Made in Britain

text: Made in Britain on vuonna 1982 ensi-iltansa saanut Alan Clarken ohjaama elokuva. Elokuva oli näyttelijä Tim Rothin ensimmäinen elokuvapäärooli.


title: Made in Britain

text: Nuoren englantilaisen skinheadin tarina.


title: Maria Jacobini

text: Maria Jacobini (17. helmikuuta 1892 Rooma – 20. marraskuuta 1944 Rooma) oli italialainen elokuvanäyttelijä.


title: Maria Jacobini

text: Ylempään keskiluokkaan syntynyt Jacobini teki ensimmäiset elokuvansa torinolaiselle Savoia Filmille vuonna 1910. Hänen suurimpia menestyksiään olivat Gennaro Righellin ohjaama "Come le foglie" (”Kuin lehdet”, 1916) ja Augusto Geninan "Addio giovinezza" (”Hyvästi, nuoruus”, 1918). Mykkäelokuvan muihin diivoihiin verrattuna Jacobinin näyttelijäntyö oli varsin hillittyä.


title: Maria Jacobini

text: 1920-luvulla Jacobini työskenteli miehensä Gennaro Righellin kanssa muun muassa Saksassa ja Ranskassa. Äänielokuvan tultua hän näytteli vain muutamissa elokuvissa. 1930-luvun lopulla hän toimi opettajana Rooman Kokeellisessa elokuvakeskuksessa. Jacobinin sisar Diomira oli myös näyttelijä.


title: Bandstand

text: Bandstand on Olli Ahvenlahden esikoislevy vuodelta 1975.


title: Bandstand

text: Kaikki kappaleet säveltänyt Olli Ahvenlahti.


title: Pina Menichelli

text: Pina (Giuseppa Iolanda) Menichelli (10. tammikuuta 1890 Castroreale – 29. elokuuta 1984 Milano) oli italialainen näyttelijä ja yksi mykkäelokuvan suurista diivoista. Hänen läpimurtoelokuvansa olivat Giovanni Pastronen ohjaamat intohimodraamat "Il fuoco" (1915) ja "Tigre reale" (1916). Menichelli vetäytyi alalta 1920-luvun alussa.


title: Pina Menichelli

text: Menichelli syntyi sisilialaiseen näyttelijäperheeseen. Hän esiintyi teatterissa pienestä pitäen ja opiskeli Sacro Cuoren koulussa Bolognassa. Vuodesta 1907 lähtien hän näytteli Irma Gramatican ja Flavio Andòn teatteriseurueessa. Ollessaan vuonna 1908 kiertueella Argentiinassa Menichelli meni naimisiin napolilaissyntyisen toimittajan Libero Pican kanssa. Avioliitosta syntyi kaksi poikaa, joista ensimmäinen kuoli vain muutaman kuukauden ikäisenä. Ollessaan kolmatta kertaa raskaana Menichelli jätti miehensä ja palasi Italiaan, jossa hän vuonna 1912 synnytti tyttären, jolle annettiin kasteessa nimi Cesarina. Sisarensa Lillan tultua raskaaksi Pina esitti hänen roolinsa Emma Gramatican teatteriseurueen näytelmässä. Kaunis, vaalea ja sinisilmäinen näyttelijä huomattiin pian elokuvayhtiö Cinesissä. Tuolloin menestyksensä huipulla ollut Cines tuotti vuosittain 150–200 elokuvaa, joita myytiin kaikkialle maailmaan. Yhtiö houkutteli Roomaan parhaita elokuva-alan ammattilaisia ja palkkasi samalla joukoittain nuoria teatterinäyttelijöitä.


title: Pina Menichelli

text: Menichellin ensimmäiset roolit Cinesillä olivat Giuseppe Gambardellan Checco-komedioissa. Hän hankki kokemusta työskennellessään muun muassa Cecyl Tryanin, Hesperian, Diomira Jacobinin ja Lea Giunchin rinnalla ja alkoi vähitellen saada parempia rooleja. Vuosina 1913–1914 Menichelli esiintyi ainakin 35 elokuvassa. Ilmeisesti niitä oli kuitenkin paljon enemmän, sillä näyttelijöiden nimien mainitsemista ei tuolloin vielä pidetty tarpeellisena. Samaan aikaan lyhytelokuvista siirryttiin vähitellen sisällöltään täysipainoisiin keskipitkiin ja pitkiin näytelmäelokuviin.


title: Pina Menichelli

text: ”Herkullisen viettelevä” näyttelijä pantiin merkille Hesperian ja Leda Gysin rinnalla Baldassarre Negronin "Zumassa" (1913), Nino Martoglion ensimmäisessä ohjaustyössä "Il romanzo" (”Romanssi”, 1913), Ruggero Ruggerin rinnalla Nino Oxilian komediassa "Papà" (1915) ja sotakuvassa "Sottomarino n. 27" (”Sukellusvene no 27”, 1915) sekä Augusto Geninan draamassa "Lulù" (1914). Genina käytti Menichelliä myös elokuvissa "Giovinezza trionfa" (”Nuoruus voittaa”, 1914) ja "I misteri del castello di Monroe" (”Monroen linnan salaisuudet”, 1914). Hän esiintyi Gianna Terribili-Gonzalesin vastustajana Enrico Guazzonin elokuvassa "Il lettino vuoto" (”Tyhjä sänky”, 1913) ja useissa muissa saman ohjaajan töissä. "Cajus Julius Caesarissa" (1914) Menichelli sai Kleopatran roolin, joka kuitenkin leikattiin pois lopullisesta versiosta.